title: Smernica Európskeho parlamentu a Rady2002/58/ES z 12. júla 2002, týkajúca sa spracovávania osobných údajov a ochrany súkromia v sektore elektronických komunikácií (smernica o súkromí a elektronických komunikáciách)

text:
Dôležité právne oznámenie

|

32002L0058

Smernica Európskeho parlamentu a Rady 2002/58/ES z 12. júla 2002, týkajúca sa spracovávania osobných údajov a ochrany súkromia v sektore elektronických komunikácií (smernica o súkromí a elektronických komunikáciách)

Úradný vestník L 201 , 31/07/2002 S. 0037 - 0047

		Smernica Európskeho parlamentu a Rady 2002/58/ESz 12. júla 2002,týkajúca sa spracovávania osobných údajov a ochrany súkromia v sektore elektronických komunikácií (smernica o súkromí a elektronických komunikáciách)EURÓPSKY PARLAMENT A RADA EURÓPSKEJ ÚNIEso zreteľom na Zmluvu o založení Európskeho spoločenstva a najmä na jej článok 95,so zreteľom na návrh Komisie [1],so zreteľom na stanovisko Hospodárskeho a sociálneho výboru [2],po porade s Výborom regiónov,konajúc v súlade s postupom stanoveným v článku 251 zmluvy [3],Keďže:(1) Smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a o voľnom pohybe týchto údajov [4] od členských štátov vyžaduje, aby zabezpečili práva a slobodu fyzických osôb z hľadiska spracovávania osobných údajov a najmä ich práva na súkromie, aby bol zabezpečený voľný tok osobných údajov v spoločenstve.(2) Táto smernica sa snaží rešpektovať základné práva a dodržiavať princípy uznané najmä chartou základných práv Európskej únie. Táto smernica sa snaží najmä o plné zabezpečenie práv stanovených v článkoch 7 a 8 uvedenej charty.(3) Dôvernosť komunikácií je zaručená v súlade s medzinárodnými nástrojmi týkajúcimi sa ľudských práv, najmä Európskeho dohovoru na ochranu ľudských práv a základných slobôd a ústav členských štátov.(4) Smernica Európskeho parlamentu a Rady 97/66/ES z 15. decembra 1997 o spracovaní osobných údajov a ochrane súkromia v telekomunikačnom sektore [5] transformovala princípy stanovené v smernici 95/46/ES do špecifických pravidiel pre telekomunikačný sektor. Smernica 97/66/ES sa musí prispôsobiť vývoju na trhoch a technológiám elektronických komunikačných služieb, aby sa zabezpečila rovnaká úroveň ochrany osobných údajov a súkromia pre užívateľov verejne dostupných elektronických komunikačných služieb, bez ohľadu na používané technológie. Uvedená smernica by sa preto mala zrušiť a nahradiť touto smernicou.(5) Vo verejných telekomunikačných sieťach v spoločenstve sa v súčasnosti zavádzajú nové vyspelé digitálne technológie, z ktorých vyplývajú špecifické požiadavky týkajúce sa ochrany osobných údajov a súkromia užívateľov. Rozvoj informačnej spoločnosti je charakterizovaný zavádzaním nových elektronických komunikačných služieb. Prístup k digitálnym mobilným sieťam sa stal dostupný a prijateľný pre širokú verejnosť. Tieto digitálne siete majú veľkú kapacitu a možnosti spracovávania osobných údajov. Úspešný cezhraničný rozvoj týchto služieb je čiastočne závislý na dôvere užívateľov, že ich súkromie nebude vystavené riziku.(6) Internet revolucionalizoval tradičné trhové štruktúry tým, že poskytuje spoločnú, globálnu infraštruktúru pre ponuku širokého rozsahu elektronických komunikačných služieb. Verejne dostupné elektronické komunikačné služby na internete otvárajú nové možnosti pre užívateľov, no prinášajú aj nové riziká pre ich osobné údaje a súkromie.(7) V prípade verejných komunikačných sietí by sa mali stanoviť špecifické právne, regulačné a technické opatrenia, aby boli chránené základné práva a slobody fyzických osôb a legitímne záujmy právnických osôb, najmä z hľadiska zvyšovania kapacity automatického uchovávania a spracovávania údajov týkajúcich sa účastníkov a užívateľov.(8) Právne, regulačné a technické opatrenia prijaté členskými štátmi, ktoré sa týkajú ochrany osobných údajov, súkromia a legitímneho záujmu právnických osôb v elektronickom komunikačnom sektore by sa mali harmonizovať, aby sa odstránili prekážky na vnútornom trhu elektronických komunikácií, v súlade s článkom 14 Zmluvy. Harmonizácia by sa mala obmedziť na požiadavky nevyhnutné na zaručenie nehateného budovania a rozvoja nových elektronických komunikačných služieb a sietí v členských štátoch.(9) Členské štáty, príslušní poskytovatelia a užívatelia spolu s príslušnými orgánmi spoločenstva by mali spolupracovať pri zavádzaní a rozvoji relevantných technológií, ak je to potrebné na uplatňovanie záruk predpokladaných touto smernicou a so zvláštnym zreteľom na ciele, ako je minimalizácia spracovávania osobných údajov a pokiaľ je to možné, používanie anonymných alebo pseudonymných údajov.(10) V elektronickom komunikačnom sektore sa smernica 95/46/ES uplatňuje najmä na všetky záležitosti týkajúce sa ochrany základných práv a slobôd, ktoré nie sú predmetom ustanovení tejto smernice, vrátane povinností spracovávateľov a práv jednotlivcov. Smernica 95/46/ES sa uplatňuje na neverejné komunikačné služby.(11) Podobne ako smernica 95/46/ES sa táto smernica netýka otázok ochrany základných práv a slobôd vzťahujúcich sa k činnostiam, ktoré nie sú upravené právom spoločenstva. Preto nemení existujúcu rovnováhu medzi právami jednotlivca na súkromie a možnosťami členských štátov prijať opatrenia uvedené v článku 15 ods. 1 tejto smernice, ktoré sú potrebné na ochranu verejnej bezpečnosti, obrany, bezpečnosti štátu (vrátane ekonomického blahobytu štátu, keď sa činnosti týkajú záležitostí bezpečnosti štátu) a presadzovanie trestného práva. Následne táto smernica nemá vplyv na možnosť členských štátov zachytávať elektronické správy alebo prijímať iné opatrenia, ak je to nevyhnutné z akýchkoľvek iných dôvodov a v súlade s Európskym dohovorom na ochranu ľudských práv a základných slobôd, interpretovaným rozsudkami súdneho dvora týkajúcimi sa ľudských práv; také opatrenia musia byť primerané, prísne proporcionálne vo vzťahu k zamýšľanému účelu a potrebné v rámci demokratickej spoločnosti a mali by byť predmetom primeranej ochrany v súlade s Európskym dohovorom na ochranu ľudských práv a základných slobôd.(12) Účastníkmi verejne dostupných elektronických komunikačných služieb môžu byť fyzické alebo právnické osoby. Doplnením smernice 95/46/ES je táto smernica zameraná na ochranu základných práv fyzických osôb a najmä ich práva na súkromie, ako aj legitímnych záujmov právnických osôb. Táto smernica neobsahuje povinnosť členských štátov rozšíriť uplatňovanie smernice 95/46/ES na ochranu legitímnych záujmov právnických osôb, ktorá je zabezpečená v rámci aplikovateľných právnych predpisov spoločenstva a vnútroštátnych právnych predpisov.(13) Zmluvný vzťah medzi účastníkom a poskytovateľom služby môže zahŕňať periodické alebo jednorazové platby za poskytnutú službu alebo služby, ktoré sa majú poskytnúť. Predplatné karty sa tiež považujú za formu zmluvy.(14) Miestne dáta sa môžu vzťahovať k zemepisnej dĺžke, šírke a výške koncového zariadenia užívateľa, k smeru prenosu, k úrovni presnosti informácií o adrese, k identifikácii sieťovej bunky, v ktorej je zariadenie umiestnené v niektorom časovom bode a k času, kedy bola informácia o adrese zaznamenaná.(15) Správa môže zahŕňať všetky informácie o mene, číslach alebo adresách poskytnutých odosielateľom správy alebo užívateľom spojenia na účely oznámenia správy. Prevádzkové dáta môžu zahŕňať akúkoľvek zmenu tejto informácie v sieti, na ktorej je správa prenášaná, s cieľom uskutočnenia prenosu. Prevádzkové dáta môžu medzi iným obsahovať údaje týkajúce sa smerovania správ, trvania, času alebo objemu správy, použitého protokolu, adresy koncového zariadenia odosielateľa alebo príjemcu, siete na ktorej správa začína alebo končí, začiatku, konca alebo doby trvania správy; môžu tiež obsahovať formát, v ktorom sa správa posiela v sieti.(16) Informácie, ktoré sú časťou rozhlasového vysielania zabezpečovaného verejnou telekomunikačnou sieťou sú určené pre potenciálne neobmedzený počet účastníkov a nepredstavujú správu v zmysle tejto smernice. Avšak v prípadoch, keď môže byť identifikovaný jednotlivý účastník alebo užívateľ prijímajúci také informácie, napríklad videové služby na volanie, prenášané informácie sa chápu ako správa v zmysle tejto smernice.(17) Na účely tejto smernice súhlas užívateľa alebo účastníka, bez ohľadu na to či je účastník fyzickou alebo právnickou osobou, by mal mať rovnaký význam ako súhlas dátového subjektu definovaného a ďalej špecifikovaného v smernici 95/46/ES. Súhlas môže byť vyjadrený akýmkoľvek vhodným spôsobom umožňujúcim vyjadrenie špecifického želania, ktoré nastane na základe slobodného a vecného rozhodnutia užívateľa, vrátane označenia poľa na webovej stránke internetu.(18) Služby s pridanou hodnotou môžu napríklad obsahovať Radu o najlacnejšom tarifnom balíku, navigačnú pomoc, prevádzkové informácie, predpoveď počasia a turistické informácie.(19) Uplatňovanie niektorých požiadaviek týkajúcich sa prezentácie a obmedzenia hovorov a identifikácie volaného čísla a automaticky prepájaných hovorov na čísla účastníkov spojených s analógovou ústredňou, by nemalo byť v špecifických prípadoch povinné, ak by sa také aplikácie ukázali ako technicky nemožné alebo by si vyžadovali neúmerné ekonomické výdaje. Pre dotknuté strany je dôležité, aby boli informované o takých prípadoch a členské štáty by ich preto mali oznámiť Komisii.(20) Poskytovatelia služieb by mali prijať vhodné opatrenia na zaručenie bezpečnosti svojich služieb, ak je to potrebné v spojení s poskytovateľom siete, a mali by informovať účastníkov o každom zvláštnom riziku narušenia bezpečnosti siete. Také riziká môžu nastať obzvlášť pre elektronické komunikačné služby zabezpečované v otvorenej sieti ako je internet alebo analógové mobilné telefóny. Pre účastníkov a užívateľov takých služieb je dôležité, aby boli plne informovaní svojimi poskytovateľmi služieb o existujúcich bezpečnostných rizikách, ktoré ležia mimo rozsahu možných opravných prostriedkov poskytovateľa služby; poskytovatelia služieb, ktorí ponúkajú verejne dostupné elektronické komunikačné služby cez internet, by mali užívateľov a účastníkov informovať o opatreniach, ktoré môžu prijať na ochranu bezpečnosti ich správ, napríklad použitím špecifických typov softwaru alebo kódovacími technológiami. Požiadavka informovať užívateľov a účastníkov o jednotlivých bezpečnostných rizikách nezbavuje poskytovateľa služby povinnosti vykonať na svoje vlastné náklady vhodné a okamžité opatrenia na nápravu akýchkoľvek nových, nepredvídaných bezpečnostných rizík a znovu obnoviť úroveň bezpečnosti služby. Poskytovanie informácií o bezpečnostných rizikách účastníkovi by malo byť bezplatné okrem nominálnych nákladov, ktoré môžu účastníkovi vzniknúť pri prijímaní alebo zbere informácií, napríklad pri sťahovaní elektronických mailových správ. Hodnotenie bezpečnosti sa vykonáva na základe článku 17 smernice 95/46/ES.(21) Mali by sa prijať opatrenia na zabránenie neoprávneného prístupu k správam, vrátane prístupu k obsahu a k akýmkoľvek údajom takých správ pomocou verejných komunikačných sietí a verejne dostupných elektronických komunikačných služieb. Vnútroštátne právne predpisy v niektorých členských štátoch len zakazujú úmyselný neoprávnený prístup k správam.(22) Zákaz ukladania správ a príslušných prevádzkových dát osobami inými, než sú užívatelia alebo účastníci bez ich súhlasu, nie je určený na zákaz akéhokoľvek automatického, dočasného a prechodného uloženia týchto informácií, pokiaľ sa to uskutočňuje výhradne na účely výkonu prenosu v elektronickej komunikačnej sieti a za predpokladu, že informácie sa neukladajú na dobu dlhšiu, než je nevyhnutné na prenos a riadenie chodu prenosu a že počas doby uloženia je zaručená dôvernosť informácií. Keď je to nevyhnutné z dôvodu efektívneho ďalšieho prenosu akýchkoľvek verejne dostupných informácií ostatných príjemcom služby na ich žiadosť, táto smernica by nemala brániť, aby boli také informácie ďalej uložené za predpokladu, že také informácie by v žiadnom prípade neboli dostupné pre verejnosť bez obmedzenia a že akékoľvek údaje týkajúce sa jednotlivých účastníkov alebo užívateľov požadujúcich také informácie by boli vymazané.(23) Dôvernosť správy by mala byť zabezpečená aj v rámci právne platnej obchodnej praxe. Ak je to nevyhnutné a právne prípustné, správy sa môžu zaznamenať na účely zabezpečenia dôkazu o obchodnej transakcii. Smernica 95/46/ES platí pre také spracovanie. Príslušné osoby, na ktoré sa správa vzťahuje, by mali byť pred jej zaznamenaním informované o zázname, jeho účele a o dobe uloženia záznamu. Zaznamenané správy by mali byť vymazané čo možno najskôr a v každom prípade najneskôr na konci doby, počas ktorej môže byť transakcia zákonne napadnutá.(24) Koncové zariadenie užívateľov elektronických komunikačných sietí a akékoľvek informácie uložené v takom zariadení, sú súčasťou súkromnej sféry užívateľov podliehajúcich ochrane podľa Európskeho dohovoru na ochranu ľudských práv a základných slobôd. Takzvané spyware, web bugs, hidden identifiers a ostatné podobné zariadenia môžu vstúpiť do koncového zriadenia užívateľa bez ich vedomia, aby získali prístup k informáciám, ukladali tajné informácie alebo zistili aktivity užívateľa a môžu vážne narušiť súkromie užívateľa. Používanie takých zariadení by malo byť povolené len na legitímne účely, s vedomím príslušných užívateľov.(25) Avšak také zariadenia ako sú "cookies", môžu byť legitímnym a užitočným nástrojom, napríklad pri analýze efektívnosti vytvárania webových stránok a reklamy a pri overovaní totožnosti užívateľov zapojených do on-line transakcií. Ak sú také zariadenia, napríklad cookies, určené na legitímne účely, ako je uľahčenie poskytovania služieb informačnej spoločnosti, ich používanie by malo byť povolené pod podmienkou, že užívatelia majú jasné a presné informácie v súlade so smernicou 95/46/ES o účele cookies alebo podobných zariadení tak, aby bolo zabezpečené, že užívatelia sú si vedomí informácií, ktoré sa nachádzajú na ich koncovom zariadení, ktoré používajú. Užívatelia by mali mať možnosť odmietnuť, aby bolo cookies alebo podobné zariadenie uložené na ich koncovom zariadení. Toto je zvlášť dôležité, ak užívatelia, iní než pôvodní, majú prístup ku koncovému zariadeniu a tým k akýmkoľvek údajom obsahujúcim súkromne citlivé informácie uložené v takom zariadení. Informácie a právo odmietnuť môžu byť ponúknuté jednorazovo pre používanie rôznych zariadení inštalovaných na koncovom zariadení užívateľa počas toho istého spojenia a tiež pre každé ďalšie používanie týchto zariadení počas ďalších spojení. Metódy poskytovania informácií, ponuka práva na odmietnutie alebo vyžiadanie súhlasu by sa mali vykonať spôsobom, ktorý je pre užívateľa najvhodnejší; prístup k špecifickému webovému obsahu môže byť ešte stále podmienený vedomým akceptovaním cookies alebo podobného zariadenia, ak sa používa na legitímne účely.(26) Údaje vzťahujúce sa k účastníkom, ktoré sú spracovávané v elektronickej komunikačnej sieti a slúžia na zabezpečenie spojenia a prenos informácií, obsahujú údaje o súkromnom živote fyzických osôb a týkajú sa práva na rešpektovanie ich korešpondencie alebo sa týkajú legitímnych záujmov právnických osôb; také údaje sa môžu ukladať len v rozsahu, aký je potrebný na zabezpečenie služby na účely fakturácie a poplatkov za spojenie a len na limitovanú dobu; akékoľvek ďalšie spracovávanie takých údajov, ktoré chce poskytovateľ verejne dostupných elektronických komunikačných služieb vykonať s cieľom marketingu elektronických komunikačných služieb alebo zabezpečenia služieb s pridanou hodnotou, sa môže povoliť len vtedy, keď účastník s týmto súhlasí na základe úplných a presných informácií poskytovateľa verejne dostupných elektronických komunikačných služieb o druhu ďalšieho spracovania, ktoré zamýšľa vykonať a o právach účastníka nedať alebo odvolať svoj súhlas na také spracovanie; prevádzkové dáta používané na marketingové komunikačné služby alebo na zabezpečenie služieb s pridanou hodnotou by sa mali tiež vymazať alebo by mali byť anonymné po poskytnutí takej služby; poskytovatelia služieb by mali tiež účastníkov priebežne informovať o druhoch údajov, ktoré spracovávajú a o účele spracovania a dobe trvania.(27) Presný čas dokončenia prenosu správy, po ktorom by mali byť prevádzkové dáta vymazané, s výnimkou údajov na účely fakturácie, môže závisieť na type elektronickej komunikačnej služby, ktorá sa poskytuje. Napríklad prenos hlasového telefonického hovoru sa dokončí čo možno najskôr potom, čo užívatelia ukončia spojenie. U elektronickej pošty je prenos dokončený hneď potom, čo si adresát prevezme správu, zvyčajne zo servera jeho poskytovateľa služby.(28) Povinnosť vymazať prevádzkové dáta alebo ich zanonymniť, ak už nie sú naďalej potrebné na účely prenosu správy, nie je v rozpore s takými postupmi na internete, ako je caching IP adries v systéme doménových mien alebo caching IP adresy priradenej k fyzickej adrese alebo používanie informácie log-in na kontrolu práva prístupu k sieti alebo službe.(29) Poskytovateľ služby môže spracovávať prevádzkové dáta týkajúce sa účastníkov a užívateľov, ak je to v jednotlivých prípadoch nevyhnutné na odhalenie technickej poruchy v prenose správy. Prevádzkové dáta, potrebné na fakturačné účely, môže poskytovateľ tiež spracovávať s cieľom odhalenia alebo zastavenia podvodu pozostávajúceho z neplatenia za používanie elektronických komunikačných služieb.(30) Systémy poskytovania elektronických komunikačných sietí a služieb by mali byť konštruované tak, aby bol obmedzený počet nevyhnutných osobných údajov na minimum. Každá činnosť týkajúca sa poskytovania elektronickej komunikačnej služby, ktorá je nad rámec prenosu správy a jej fakturácie, by mala byť založená na agregovaných údajoch, ktoré sa nemôžu vzťahovať na účastníkov alebo užívateľov. Ak také činnosti nemôžu byť založené na agregovaných údajoch, mali by sa považovať za služby s pridanou hodnotou, u ktorých sa vyžaduje súhlas účastníka.(31) Či ide súhlas účastníka alebo užívateľa na spracovanie osobných údajov z hľadiska poskytovania služby s pridanou hodnotou, bude závisieť na spracovaných dátach alebo na tom, či je technicky, procedurálne alebo zmluvne možné rozlišovať medzi jednotlivcom používajúcim elektronickú komunikačnú službu a právnickou alebo fyzickou osobou podieľajúcou sa na tejto službe.(32) Keď poskytovateľ elektronickej komunikačnej služby alebo služby s pridanou hodnotou subdodávateľským spôsobom zabezpečí spracovanie osobných údajov potrebných na poskytovanie týchto služieb s iným subjektom, také subdodávky a následné spracovanie údajov by malo byť plne v súlade s požiadavkami týkajúcimi sa kontrolných orgánov a spracovávateľov osobných údajov stanovenými v smernici 95/46/ES. Keď poskytovanie služby s pridanou hodnotou vyžaduje, aby prevádzkové alebo miestne dáta posielal poskytovateľ elektronickej komunikačnej služby poskytovateľovi služby s pridanou hodnotou, účastníci alebo užívatelia, ktorých sa takéto dáta týkajú, by mali byť tiež plne informovaní o takomto odoslaní predtým, než dajú svoj súhlas na spracovanie údajov;(33) Zavedenie podrobných rozpisov faktúr zvýšilo možnosti účastníkov, pokiaľ ide o kontrolu presnosti poplatkov účtovaných poskytovateľom služby alebo rovnako môže ohroziť súkromie užívateľov verejne dostupných elektronických komunikačných služieb. Preto, aby sa rešpektovalo súkromie užívateľov, členské štáty by mali u elektronických komunikačných služieb podporiť rozvoj alternatív, ako sú alternatívne platobné zariadenia, ktoré umožňujú anonymný alebo prísne súkromný prístup k verejne dostupným elektronickým komunikačným službám, napríklad telefónnych kariet a zariadení na platby kreditnými kartami. Na ten istý účel môžu členské štáty požadovať od operátorov, aby ponúkli svojim účastníkom alebo užívateľom rôzne druhy podrobného rozpisu faktúr, v ktorých boli niektoré čísla alebo číslice volaného čísla vypustené.(34) Je potrebné, pokiaľ ide o identifikáciu volajúceho účastníka, chrániť právo volajúceho, odoprieť údaj o čísle, z ktorého sa uskutočňuje volanie a právo volaného odmietnuť hovor z neidentifikovaného čísla. V osobitných prípadoch je oprávnené zrušiť možnosť odoprieť údaj o čísle volajúceho. Niektorí účastníci, najmä telefónne poradenské služby alebo podobné organizácie, majú záujem na zaručení anonymity volajúcich. Je nevyhnutné z hľadiska identifikácie volajúceho chrániť právo a legitímny záujem volaného účastníka na odoprení údaju o čísle, s ktorým je volajúci skutočne spojený, najmä v prípade automaticky prepájaných hovorov. Poskytovatelia verejne dostupných elektronických komunikačných služieb by mali informovať svojich účastníkov o existencii identifikácie volajúceho a volaného čísla v sieti a o všetkých službách, ktoré sú ponúkané na základe identifikácie volajúceho a volaného čísla ako aj o dostupných možnostiach z hľadiska súkromia. To umožní účastníkom kvalifikovaný výber, ktorý chcú použiť z hľadiska súkromia. Možnosti z hľadiska súkromia, ktoré sú ponúkané na báze jednotlivých účastníkov, nemusia byť nevyhnutne k dispozícii ako služby automatickej siete, ale môžu sa získať na základe jednoduchej žiadosti adresovanej poskytovateľovi verejne dostupnej elektronickej komunikačnej služby.(35) V digitálnych mobilných sieťach sú miestne dáta udávajúce geografickú polohu koncového zariadenia mobilného užívateľa spracovávané tak, aby bol možný prenos správy. Také údaje sú prevádzkovými dátami, ktoré spadajú pod článok 6 tejto smernice. Avšak okrem toho digitálne mobilné siete môžu mať kapacitu na spracovanie miestnych dát, ktoré sú presnejšie než je nevyhnutné na prenos správ a ktoré sa používajú na poskytovanie služieb s pridanou hodnotou, ako sú služby zabezpečujúce personalizované dopravné informácie a pokyny pre vodičov. Spracovanie takých dát pre služby s pridanou hodnotou by malo byť povolené len vtedy, keď dali účastníci svoj súhlas. Dokonca aj v prípadoch, keď dali účastníci svoj súhlas, mali by mať bezplatne k dispozícii jednoduché prostriedky na dočasný zákaz spracovania miestnych dát;(36) Členské štáty môžu obmedziť užívateľské a účastnícke práva na súkromie vo vzťahu k identifikácii volajúceho čísla, ak je to potrebné na zistenie obťažujúcich hovorov a vo vzťahu k identifikácii volajúceho čísla a miestnych dát, ak je to potrebné preto, aby mohli núdzové služby vykonávať svoje úlohy čo možno najefektívnejšie. Na tento účel môžu členské štáty prijať špecifické opatrenia zmocňujúce poskytovateľov elektronických komunikačných služieb poskytnúť prístup k identifikácii volajúceho čísla a miestnych dát bez predchádzajúceho súhlasu príslušných užívateľov alebo účastníkov.(37) Účastníkom by sa mala poskytnúť ochrana proti obťažujúcim hovorom, ktoré môžu byť spôsobené automatickým prepájaním hovorov. Okrem toho v takých prípadoch musia mať účastníci možnosť prerušiť prepájané hovory na svojich koncových zariadeniach, na základe jednoduchej žiadosti adresovanej poskytovateľovi verejne dostupnej elektronickej komunikačnej služby.(38) Zoznamy účastníkov elektronických komunikačných služieb sú distribuované širokej verejnosti. Právo na súkromie fyzický osôb a legitímny záujem právnických osôb si vyžadujú, aby mohli účastníci určiť, či ich osobné údaje budú zverejnené v zozname a ak budú, tak aké. Poskytovatelia verejných zoznamov by mali svojich účastníkov zahrnutých v zoznamoch informovať o účele zoznamu a o akomkoľvek osobitnom použití, ktoré sa môže realizovať v elektronickej verzii verejných telefónnych zoznamov pomocou vyhľadávacích funkcií zabudovaných v software, ako sú spätné vyhľadávacie funkcie umožňujúce užívateľom zoznamu zistiť meno, adresu účastníka len na základe telefónneho čísla.(39) Povinnosť informovať účastníkov o účele verejných telefónnych zoznamov, v ktorých sa majú uviesť ich osobné údaje, by mala byť uložená subjektu, ktorý zhromažďuje také údaje. Keď môžu byť údaje prenášané jednej alebo viacerým tretím stranám, účastník by mal byť informovaný o tejto možnosti a o príjemcovi alebo o kategóriách možných príjemcov; každý prenos by mal byť podmienený tým, že údaje sa nemôžu použiť na iné účely než sú tie, na ktoré boli zhromažďované. Ak subjekt, ktorý zhromažďuje údaje od účastníkov, alebo ktorákoľvek tretia strana, ktorej sa údaje poslali, chce používať dáta na ďalšie účely, musí sa získať nový súhlas od účastníka daný pôvodnému subjektu zhromažďujúcemu údaje alebo tretej strane, ktorej sa údaje poslali.(40) Účastníkom by mala byť poskytnutá ochrana proti narušeniu ich súkromia nevyžiadanými správami na účely priamej reklamy, najmä prostriedkami automatických telefónnych systémov, telefaxov, emailov, vrátane správ sms. Tieto formy nevyžiadaných komerčných správ môžu na jednej strane byť posielané relatívne ľahko a lacno a na druhej strane môžu zaťažovať a/alebo znamenať náklady pre príjemcu. Okrem toho v niektorých prípadoch ich objem môže tiež spôsobiť ťažkosti pre elektronické komunikačné siete a koncové zariadenia. U takých foriem nevyžiadaných správ priamej reklamy je oprávnené požadovať, aby sa pred odoslaním získal predchádzajúci výslovný súhlas príjemcu. Jednotný trh si vyžaduje harmonizovaný prístup k zabezpečeniu jednoduchých pravidiel pre podniky a užívateľov platných v celom spoločenstve.(41) V súvislosti s existujúcimi zákazníckymi vzťahmi je primerané umožniť používanie elektronických kontaktných informácií na ponuku podobných výrobkov alebo služieb, ale len tou istou spoločnosťou, ktorá získala elektronické kontaktné informácie v súlade so smernicou 95/46/ES. Po získaní elektronických kontaktných informácií by mal byť zákazník jasným a jednoznačným spôsobom informovaný o ich ďalšom využití pre priamu reklamu a mal by mať možnosť odmietnuť také využitie. Táto možnosť by sa mala naďalej bezplatne ponúkať pri každej následnej priamej reklamnej správe, s výnimkou nákladov na prenos takého odmietnutia.(42) Iné formy priamej reklamy, ktoré sú nákladnejšie pre odosielateľa a nespôsobujú žiadne finančné náklady účastníkom a užívateľom, ako sú osobné hlasové telefónne hovory, môžu oprávňovať k zachovaniu systému poskytujúcemu účastníkom alebo užívateľom možnosť oznámiť, že nechcú prijímať také hovory. Aj tak by však v záujme neznižovania existujúcej úrovne ochrany súkromia, mali byť členské štáty oprávnené podporovať národné systémy, ktoré umožňujú prepájať účastníkom alebo užívateľom len také hovory, ku ktorým dali predtým svoj súhlas.(43) Na uľahčenie účinného presadzovania pravidiel spoločenstva o nevyžiadaných správach z priamej reklamy je nevyhnutné zakázať používanie falošných adries odosielateľov alebo falošných spiatočných adries alebo čísel pri posielaní nevyžiadaných správ pre priame reklamné účely.(44) Niektoré systémy elektronickej pošty umožňujú účastníkom vidieť odosielateľa a príslušné riadky elektronickej pošty a tiež odstrániť správu bez toho, aby sa musel stiahnuť zvyšok obsahu elektronickej pošty alebo príloh. Tým sa znížia náklady, ktoré by mohli vzniknúť zo sťahovania nevyžiadanej elektronickej pošty alebo príloh. Tieto systémy môžu byť v niektorých prípadoch naďalej užitočné ako doplnkový nástroj k všeobecným povinnostiam stanoveným v tejto smernici.(45) Táto smernica nemá vplyv na systémy, ktoré členské štáty vytvorili na ochranu legitímneho záujmu právnických osôb vo vzťahu k nevyžiadaným správam pre priame reklamné účely. Keď členské štáty vytvorili opt-out register na také správy pre právnické osoby, zväčša podniky, sú plne uplatniteľné ustanovenia článku 7 smernice Európskeho parlamentu a Rady 2000/31/ES z 8. júna 2000 o určitých právnych aspektoch služieb informačnej spoločnosti na vnútornom trhu, najmä o elektronickom obchode (smernica o elektronickom obchode) [6].(46) Funkcie pre poskytovanie elektronických komunikačných služieb sa môžu integrovať v sieti alebo v ktorejkoľvek časti koncového zariadenia užívateľa, vrátane softwaru. Ochrana osobných údajov a súkromia užívateľa verejne dostupných elektronických komunikačných služieb by mala byť nezávislá na konfigurácii rôznych komponentov potrebných na poskytovanie služby a na distribúcii nevyhnutných funkcií medzi týmito komponentmi. Smernica 95/46/ES pokrýva každú formu spracovania osobných údajov bez ohľadu na použitú technológiu. Existencia špecifických pravidiel pre elektronické komunikačné služby spolu so všeobecnými pravidlami pre ostatné komponenty potrebné na poskytovanie takých služieb, nemôže uľahčiť ochranu osobných údajov a súkromia technologicky neutrálnym spôsobom. Môže byť preto potrebné prijať opatrenia vyžadujúce od výrobcov niektorých typov zariadenia používaného na elektronické komunikačné služby, aby konštruovali svoje výrobky tak, aby bola zabudovaná ochrana a tak bola zaručená ochrana osobných údajov a súkromia užívateľa a účastníka. Prijatie takých opatrení v súlade so smernicou Európskeho parlamentu a Rady 1999/5/ES z 9. marca 1999 o rádiovom zariadení a koncových telekomunikačných zariadeniach a o vzájomnom uznávaní ich zhody [7] zabezpečí, že zavedenie technických funkcií elektronického komunikačného zariadenia vrátane softwaru na ochranu údajov bude harmonizované tak, aby bolo kompatibilné s realizáciou vnútorného trhu.(47) Keď nie sú rešpektované práva užívateľov a účastníkov, vnútroštátne právne predpisy by mali vykonať nápravu. Sankcie by sa mali uložiť každej osobe, bez ohľadu na to, či podlieha súkromnému alebo verejnému právu, ktorá nedodržiava vnútroštátne opatrenia prijaté podľa tejto smernice.(48) V oblasti uplatňovania tejto smernice je účelné čerpať zo skúseností pracovnej skupiny na ochranu jednotlivcov vzhľadom na spracovávanie osobných údajov, zloženej zo zástupcov dozorných orgánov členských štátov a ustanovenej podľa článku 29 smernice 95/46/ES.(49) Na uľahčenie zhody s ustanoveniami tejto smernice sú potrebné niektoré špecifické režimy spracovávania údajov, ktoré sa už spracovávajú k dátumu, ku ktorému implementácia vnútroštátnych právnych predpisov podľa tejto smernice nadobudne účinnosť,PRIJALI TÚTO SMERNICUČlánok 1Rozsah platnosti a cieľ1. Táto smernica harmonizuje ustanovenia členských štátov požadované na zabezpečenie primeranej úrovne ochrany základných práv a slobôd a najmä práva na súkromie, z hľadiska spracovávania osobných údajov v elektronickom komunikačnom sektore a zabezpečenia voľného pohybu takých údajov a elektronického komunikačného zariadenia a služieb v spoločenstve.2. Ustanovenia tejto smernice spodrobňujú a dopĺňajú smernicu 95/46/ES na účely uvedené v odseku 1. Okrem toho poskytujú ochranu legitímnych záujmov účastníkov, ktorí sú právnickými osobami.3. Táto smernica sa nevzťahuje na činnosti, ktoré sú mimo pôsobnosti zmluvy o založení Európskych spoločenstiev, ako sú činnosti podľa hlavy V a VI Zmluvy o Európskej únii a v žiadnom prípade na činnosti týkajúce sa verejnej bezpečnosti, obrany, bezpečnosti štátu (vrátane ekonomického blahobytu štátu, keď sa činnosti týkajú záležitostí bezpečnosti štátu) a činnosti v oblasti trestného práva.Článok 2DefiníciePokiaľ nie je stanovené inak, platia definície v smernici 95/46/ES a v smernici Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) [8].Platia aj tieto definície:a) "užívateľ" znamená každú fyzickú osobu, ktorá používa verejne dostupnú elektronickú komunikačnú službu na súkromné alebo obchodné účely bez toho, aby si túto službu predplatil;b) "prevádzkové dáta" znamenajú akékoľvek údaje spracovávané na účely prenosu správy v elektronickej komunikačnej sieti alebo na účely fakturácie prenosu;c) "miestne dáta" znamenajú akékoľvek údaje spracovávané v elektronickej komunikačnej sieti, udávajúce geografickú polohu koncového zariadenia užívateľa verejne dostupnej elektronickej komunikačnej služby;d) "správa" znamená akékoľvek informácie vymieňané alebo prenášané medzi konečným počtom účastníkov pomocou verejne dostupnej elektronickej komunikačnej služby. Toto nezahŕňa akékoľvek informácie prenášané ako časť rozhlasových služieb pre verejnosť v elektronickej komunikačnej sieti, pokiaľ sa informácie nemôžu spájať s identifikovateľným účastníkom alebo užívateľom prijímajúcim informácie;e) "hovor" znamená spojenie vytvorené pomocou verejne dostupnej telefónnej služby umožňujúcej obojsmernú komunikáciu v reálnom čase;f) "súhlas" užívateľa alebo účastníka zodpovedá súhlasu dátového subjektu v súlade so smernicou 95/46/ES;g) "služba s pridanou hodnotou" znamená službu, ktorá si vyžaduje spracovanie prevádzkových dát alebo miestnych dát iných než sú prevádzkové dáta v takom rozsahu, aký ide nad rámec toho, čo je potrebné na prenos správy alebo fakturáciu jej prenosu;h) "elektronická pošta" znamená každú textovú, hlasovú, zvukovú alebo obrazovú správu posielanú cez elektronickú komunikačnú sieť, ktorá môže byť uložená v sieti alebo v koncovom zariadení príjemcu, až kým si ju príjemca nevyvolá.Článok 3Príslušné služby1. Táto smernica sa vzťahuje na spracovávanie osobných údajov v súvislosti s poskytovaním verejne dostupných elektronických komunikačných služieb vo verejných komunikačných sieťach v spoločenstve.2. Články 8, 10 a 11 sa vzťahujú na účastnícke prípojky spojené s digitálnymi ústredňami a tam, kde je to technicky možné a ak si to nevyžaduje neprimerané ekonomické výdavky, na účastnícke prípojky spojené s analógovými ústredňami.3. Členské štáty oznámia Komisii prípady, v ktorých by bolo technicky nemožné splniť požiadavky článkov 8, 10 a 11 alebo by si to vyžadovalo neprimerané ekonomické výdavky.Článok 4Bezpečnosť1. Poskytovateľ verejne dostupnej elektronickej komunikačnej služby musí uskutočniť vhodné technické a organizačné opatrenia na zaručenie bezpečnosti svojej služby, ak je to z hľadiska bezpečnosti siete nevyhnutné aj v spojení s poskytovateľom verejnej komunikačnej siete. So zreteľom na stav techniky a náklady na ich implementáciu, tieto opatrenia musia zaručiť úroveň bezpečnosti primeranú existujúcemu riziku.2. V prípade osobitného rizika narušenia bezpečnosti siete, poskytovateľ verejne dostupnej elektronickej komunikačnej služby musí informovať príslušných účastníkov o takom riziku a ak je riziko mimo rozsahu platnosti opatrení, ktoré má uskutočniť poskytovateľ služby, o akýchkoľvek možných nápravných prostriedkoch, vrátane údajov o predpokladaných vyvolaných nákladoch.Článok 5Dôvernosť správy1. Členské štáty vnútroštátnymi právnymi predpismi zabezpečia dôvernosť správ a príslušných prevádzkových dát prenášaných pomocou verejnej komunikačnej siete a verejne dostupných elektronických komunikačných sietí. Zakážu najmä počúvanie, odpočúvanie a iné druhy narušovania alebo dohľadu nad správami a príslušnými prevádzkovými dátami zo strany iných osôb než sú užívatelia bez súhlasu príslušných užívateľov, pokiaľ to nie je zákonne oprávnené v súlade s článkom 15 ods. 1. Tento odsek nebráni technickému uloženiu, ak je to potrebné s cieľom prenosu správy, bez vplyvu na princíp dôvernosti.2. Odsek 1 nemá vplyv na akékoľvek zákonne oprávnené zaznamenávanie správ a príslušných prevádzkových dát, ak sa to vykonáva v rámci zákonnej obchodnej praxe na účely poskytnutia dôkazu o obchodnej transakcii alebo akejkoľvek inej obchodnej správy.3. Členské štáty zabezpečia, aby bolo používanie elektronických komunikačných sietí na ukladanie informácií alebo na získavanie prístupu k informáciám uloženým v koncovom zariadení účastníka alebo užívateľa povolené len pod podmienkou, že príslušný účastník alebo užívateľ má k dispozícii jasné a jednoznačné informácie v súlade so smernicou 95/46/ES, medzi iným aj o účele spracovania, a má možnosť odmietnuť také spracovanie údajov osobou zodpovednou za spracovanie. To nebráni akémukoľvek technickému uloženiu alebo prístupu na účely výkonu alebo uľahčenia prenosu správy v elektronickej komunikačnej sieti alebo, ak je to nevyhnutne potrebné, na zabezpečenie služby informačnej spoločnosti, ktorú výslovne požaduje účastník alebo užívateľ.Článok 6Prevádzkové dáta1. Prevádzkové dáta týkajúce sa účastníkov a užívateľov, spracovávané a uložené poskytovateľom verejnej komunikačnej siete alebo verejne dostupnej elektronickej komunikačnej služby, sa musia vymazať alebo zanonymniť, ak už naďalej nie sú potrebné na účely prenosu správy, bez vplyvu na odseky 2, 3 a 5 tohto článku a článku 15 ods. 1.2. Prevádzkové dáta potrebné na účely fakturácie účastníka a platby za spojenie sa môžu spracovávať. Také spracovanie je povolené len do konca obdobia, počas ktorého môže byť faktúra právne napadnutá alebo sa môže uplatniť nárok na platbu.3. Na účely marketingu elektronických komunikačných služieb alebo na zabezpečenie služieb s pridanou hodnotou poskytovateľ verejne dostupnej elektronickej komunikačnej služby môže spracovávať údaje uvedené v odseku 1 v rozsahu a počas trvania potrebného na také služby alebo marketing, ak účastník alebo užívateľ, ktorého sa údaje týkajú, dá k tomu svoj súhlas. Užívatelia alebo účastníci musia mať možnosť kedykoľvek odvolať svoj súhlas na spracovanie údajov.4. Poskytovateľ služby musí informovať účastníka alebo užívateľa o druhu prevádzkových dát, ktoré sa spracovávajú, a o dobe trvania takého spracovania na účely uvedené v odseku 2 a predtým než získa súhlas, na účely uvedené v odseku 3.5. Spracovávanie prevádzkových dát, v súlade s odsekmi 1, 2, 3 a 4, sa musí obmedziť na osoby konajúce na pokyn poskytovateľa verejných komunikačných sietí a verejne dostupných elektronických komunikačných služieb, ktoré sú zodpovedné za faktúrovanie alebo riadenie prevádzky, vybavovanie dotazov zákazníkov, odhaľovanie podvodov, marketing elektronických komunikačných služieb alebo poskytovanie služby s pridanou hodnotou a musí sa obmedziť na to, čo je nevyhnutné na účely takých činností.6. Odseky 1, 2, 3 a 5 sa uplatňujú bez vplyvu na možnosť príslušných orgánov dostávať informácie o prevádzkových dátach v súlade s aplikovateľnými právnymi predpismi z hľadiska urovnávania sporov a to najmä sporov týkajúcich sa spojenia a fakturácie.Článok 7Podrobný rozpis faktúr1. Účastníci majú právo dostať faktúry bez podrobného rozpisu.2. Členské štáty uplatnia vnútroštátne právne predpisy, aby zladili práva účastníkov, ktorí dostali podrobne rozpísané faktúry, a právo na súkromie volajúcich užívateľov a volaných účastníkov napríklad tým, že zabezpečia, aby takí užívatelia alebo účastníci mali k dispozícii dostatočné alternatívne metódy komunikácie alebo platieb, ktoré zvyšujú ochranu súkromia.Článok 8Údaje o čísle volajúceho a volaného a ich obmedzenie1. Keď je ponúkaný identifikačný údaj o volajúcom, poskytovateľ služby musí ponúknuť volajúcemu možnosť použiť jednoduché a bezplatné prostriedky, ktorými zabráni, aby sa poskytol identifikačný údaj o volajúcom za každý jednotlivý hovor.2. Keď je ponúkaný identifikačný údaj o volajúcom, poskytovateľ služby musí ponúknuť volanému účastníkovi možnosť použiť jednoduché a bezplatné prostriedky na účely opodstatneného využitia tejto funkcie, ktorými zabráni, aby sa poskytol identifikačný údaj o volajúcom čísle prichádzajúceho hovoru.3. Keď je ponúkaný identifikačný údaj o volajúcom a keď sa údaj poskytne predtým, než sa hovor uskutočnil, poskytovateľ služby musí ponúknuť volanému účastníkovi možnosť použiť jednoduché prostriedky, ktorými odmietne prichádzajúce hovory, kde volajúci užívateľ alebo účastník zabránil, aby bol tento identifikačný údaj poskytnutý.4. Keď je ponúkaný identifikačný údaj o volanom čísle, poskytovateľ služby musí ponúknuť volanému účastníkovi možnosť použiť jednoduché a bezplatné prostriedky, ktorými zabráni, aby sa poskytol volajúcemu užívateľovi identifikačný údaj o volanom čísle.5. Odsek 1 sa vzťahuje aj na hovory zo spoločenstva do tretích štátov. Odseky 2, 3 a 4 sa vzťahujú aj na hovory prichádzajúce z tretích štátov.6. Členské štáty zabezpečia, aby tam, kde je ponúkaný identifikačný údaj o volajúcom a/alebo volanom čísle, poskytovateľ verejne dostupných elektronických komunikačných služieb informoval verejnosť o tejto skutočnosti a možnostiach uvedených v odsekoch 1, 2, 3 a 4.Článok 9Miestne dáta iné než prevádzkové dáta1. Ak sa môžu spracovávať miestne dáta iné než prevádzkové dáta, ktoré sa týkajú užívateľov alebo účastníkov verejnej komunikačnej siete alebo verejne dostupných elektronických komunikačných služieb, také údaje sa môžu spracovávať, len keď sú anonymné alebo len so súhlasom užívateľov alebo účastníkov v rozsahu a trvaní nevyhnutnom na poskytovanie služby s pridanou hodnotou. Poskytovateľ služby musí informovať užívateľov alebo účastníkov predtým, než získa ich súhlas o druhu miestnych dát iných, než sú prevádzkové dáta, ktoré bude spracovávať, o účele a dobe trvania spracovávania a o tom, či budú dáta prenášané tretej strane na účely poskytovania služby s pridanou hodnotou. Užívatelia alebo účastníci musia mať kedykoľvek možnosť odvolať svoj súhlas na spracovanie miestnych dát iných, než sú prevádzkové dáta.2. Keď bol získaný súhlas užívateľov alebo účastníkov na spracovanie miestnych dát iných, než sú prevádzkové dáta, užívateľ alebo účastník musí mať naďalej možnosť s použitím jednoduchých a bezplatných prostriedkov dočasne odmietnuť spracovávanie takých údajov u každého spojenia k sieti alebo u každého prenosu správy.3. Spracovávanie miestnych dát iných, než sú prevádzkové dáta, v súlade s odsekmi 1 a 2 sa musí obmedziť na osoby konajúce na pokyn poskytovateľa verejnej komunikačnej siete alebo verejne dostupnej elektronickej komunikačnej služby alebo tretej strany poskytujúcej službu s pridanou hodnotou a musí sa obmedziť na to, čo je nevyhnutné na účely poskytovania služby s pridanou hodnotou.Článok 10VýnimkyČlenské štáty zabezpečia, aby bol k dispozícii transparentný postup, podľa ktorého poskytovateľ verejnej komunikačnej siete a/alebo verejne dostupne elektronickej komunikačnej služby môže:a) dočasne zrušiť obmedzenia týkajúce sa identifikácie volajúceho na žiadosť účastníka, ktorý požaduje zistenie zlomyseľných alebo obťažujúcich hovorov. V tomto prípade, v súlade s vnútroštátnym právom, údaje obsahujúce identifikáciu volajúceho účastníka budú uložené a poskytovateľ verejnej komunikačnej siete a/alebo verejne dostupne elektronickej komunikačnej služby ich sprístupní;b) zrušiť obmedzenia týkajúce sa identifikácie volajúceho a dočasne spracovávať miestne dáta napriek predchádzajúcemu odopreniu alebo chýbajúcemu súhlasu užívateľa alebo účastníka na spracovanie takých údajov u jednotlivých účastníckych prípojok u organizácií vybavujúcich núdzové hovory, ktoré sú ako také uznané členským štátom, vrátane orgánov činných v trestnom konaní, lekárskych a požiarnych služieb, na účely odpovedí na také volania.Článok 11Automatické prepájanie hovorovČlenské štáty zabezpečia, aby každý účastník mal možnosť s použitím jednoduchých a bezplatných prostriedkov, prerušiť automatické hovory posielané treťou stranou na koncové zariadenia účastníka.Článok 12Telefónne zoznamy účastníkov1. Členské štáty zabezpečia, aby bol každý účastník bezplatne a predtým, než bude zaradený do zoznamu, informovaný o účele vytlačeného alebo elektronického telefónneho zoznamu účastníkov dostupného verejnosti alebo zoznamu, ktorý sa dá získať z informačnej služby a v ktorom môžu byť zaradené ich osobné údaje, a o akýchkoľvek ďalších možnostiach využitia založených na vyhľadávacích funkciách zabudovaných v elektronických verziách zoznamu.2. Členské štáty zabezpečia aby mali účastníci možnosť určiť, či ich osobné údaje budú zaradené do verejného telefónneho zoznamu a ak áno, ktoré budú zaradené, pokiaľ sú tieto údaje relevantné účelom zoznamu stanoveným poskytovateľom zoznamu, a možnosť overiť, opraviť alebo odstrániť také údaje. Nezaradenie do telefónneho zoznamu účastníkov, overenie, opravy alebo odstránenie takých údajov zo zoznamu musí byť bezplatné.3. Členské štáty môžu požadovať, aby pre akýkoľvek účel verejného telefónneho zoznamu, iný než je vyhľadanie kontaktných údajov osôb na základe ich mena prípadne minima ďalších identifikačných údajov, bol potrebný dodatočný súhlas účastníkov.4. Odseky 1 a 2 sa vzťahujú na účastníkov, ktorí sú fyzickými osobami. Členské štáty tiež zabezpečia, v rámci práva spoločenstva a aplikovateľných vnútroštátnych právnych predpisov, aby boli dostatočne chránené legitímne záujmy účastníkov iných než sú fyzické osoby z hľadiska ich zaradenia do telefónnych zoznamov.Článok 13Nevyžiadané správy1. Používanie automatických volacích systémov bez ľudského zásahu (telefónne automaty), faxov alebo elektronickej pošty na účely priamej reklamy môže byť povolené len s predchádzajúcim súhlasom účastníkov.2. Bez ohľadu na odsek 1, keď fyzická alebo právnická osoba získa od zákazníkov ich elektronické kontaktné údaje pre elektronickú poštu v súvislosti s predajom produktu alebo služby, a v súlade so smernicou 95/46/ES, tá istá fyzická alebo právnická osoba môže použiť tieto elektronické kontaktné údaje na priamu reklamu svojich vlastných podobných produktov alebo služieb za predpokladu, že zákazníkom bola jasne a jednoznačne poskytnutá možnosť bezplatne a jednoduchým spôsobom protestovať proti takému použitiu elektronických kontaktných údajov pri ich zhromažďovaní a pri každej správe v prípade, že zákazník také použitie predtým odmietol.3. Členské štáty uskutočnia vhodné opatrenia aby pre účastníka bezplatne zabezpečili, že nevyžiadané správy na účely priamej reklamy, v prípadoch iných než je uvedené v odsekoch 1 a 2, neboli povolené buď bez súhlasu príslušných účastníkov alebo pokiaľ ide o účastníkov, ktorí si neželajú prijímanie takých správ; voľbu medzi týmito možnosťami upravia vnútroštátne právne predpisy.4. V každom prípade je zakázaná prax posielania elektronickej pošty na účely priamej reklamy, pri ktorej sa skrýva alebo zatajuje totožnosť odosielateľa, v mene ktorého sa správa odosiela, alebo pri ktorej chýba adresa, na ktorú môže príjemca poslať žiadosť o zastavenie takých správ.5. Odseky 1 a 3 sa vzťahujú na účastníkov, ktorí sú fyzickými osobami. Členské štáty tiež zabezpečia, v rámci práva spoločenstva a aplikovateľných vnútroštátnych právnych predpisov, aby boli dostatočne chránené legitímne záujmy účastníkov iných než sú fyzické osoby z nevyžiadaných správ.Článok 14Technické charakteristiky a normalizácia1. Pri vykonávaní ustanovení tejto smernice členské štáty zabezpečia s výhradou odsekov 2 a 3, aby neboli pre koncové alebo ostatné elektronické komunikačné zariadenia stanovované žiadne povinné požiadavky na špecifické technické charakteristiky, ktoré by mohli brániť uvedeniu zariadenia na trh a voľného obehu takého zariadenia v členských štátoch a medzi členskými štátmi.2. Ak sa môžu ustanovenia tejto smernice vykonávať len pomocou špecifických technických charakteristík elektronickej komunikačnej siete, členské štáty musia informovať Komisiu v súlade s postupom stanoveným v smernici Európskeho parlamentu a Rady 98/34/ES z 22. júna 1998, ktorá stanovuje postup poskytovania informácií v oblasti technických noriem a predpisov pre služby informačnej spoločnosti [9].3. V prípade, že sa to požaduje, môžu sa prijať opatrenia, ktoré sa týkajú kompatibility konštrukcie koncového zariadenia s právom užívateľov na ochranu a kontrolu používania ich osobných údajov v súlade so smernicou 1999/5/ES a rozhodnutím Rady 87/95/EHS z 22. decembra 1986 o normalizácii v oblasti informačnej technológie a telekomunikácií [10].Článok 15Uplatňovanie niektorých ustanovení smernice 95/46/ES1. Členské štáty môžu prijať legislatívne opatrenia na obmedzenie rozsahu práv a povinností uvedených v článku 5, článku 6, článku 8 ods. 1, 2, 3 a 4 a článku 9 tejto smernice, ak také obmedzenie predstavuje nevyhnutné, vhodné a primerané opatrenie v demokratickej spoločnosti na zabezpečenie národnej bezpečnosti (t. j. bezpečnosti štátu), obrany, verejnej bezpečnosti a na zabránenie, vyšetrovanie, odhaľovanie a stíhanie trestných činov alebo neoprávnené používanie elektronického komunikačného systému podľa článku 13 ods. 1 smernice 95/46/ES. Na tento účel členské štáty môžu, medzi iným, prijať legislatívne opatrenia umožňujúce zadržanie údajov na limitované obdobie, oprávnené z dôvodov stanovených v tomto odseku. Všetky opatrenia uvedené v tomto odseku musia byť v súlade so všeobecnými princípmi práva spoločenstva vrátane tých, ktoré sú uvedené v článku 6 ods. 1 a 2 Zmluvy o Európskej únii.2. Ustanovenia kapitoly III smernice 95/46/ES o právnych opravných prostriedkov, záväznosti a sankciách platia vo vzťahu k ustanoveniam prijatým podľa tejto smernice a vo vzťahu k právam jednotlivcov vyplývajúcim z tejto smernice.3. Pracovná skupina o ochrane jednotlivcov vzhľadom na spracovávanie osobných údajov ustanovená článkom 29 smernice 95/46/ES musí tiež plniť úlohy stanovené v článku 30 uvedenej smernice z hľadiska záležitostí upravených touto smernicou, t. j. ochrana legitímnych záujmov v elektronickom komunikačnom sektore.Článok 16Prechodné ustanovenia1. Článok 12 sa nevzťahuje na vydanie telefónnych zoznamov, ktoré už boli vyrobené alebo uvedené na trh vo forme výtlačkov alebo v elektronickej forme nezávislej na sieti predtým, než nadobudli účinnosť vnútroštátne právne predpisy prijaté podľa tejto smernice.2. Keď boli osobné údaje účastníkov pevných alebo mobilných verejných hlasových telefónnych služieb zaradené do verejného telefónneho zoznamu účastníkov v súlade s ustanoveniami smernice 95/46/ES a článku 11 smernice 97/66/ES predtým, ako nadobudli účinnosť vnútroštátne právne predpisy prijaté podľa tejto smernice, osobné údaje takých účastníkov môžu zostať zaradené v tomto telefónnom zozname v jeho tlačenej alebo elektronickej verzii, vrátane verzií so spätnými vyhľadávacími funkciami, pokiaľ si účastníci neželajú iné, potom čo dostali úplné informácie o účeloch a možnostiach v súlade s článkom 12 tejto smernice.Článok 17Transpozícia1. Členské štáty do 31. októbra 2003 prijmú opatrenia potrebné na dosiahnutie súladu s touto smernicou. Ihneď o tom budú informovať Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 18RevíziaKomisia predloží Európskemu parlamentu a Rade najneskôr do troch rokov po dátume uvedenom v článku 17 ods. 1 správu o uplatňovaní tejto smernice a o jej dopade na ekonomických operátorov a spotrebiteľov, najmä pokiaľ ide o ustanovenia týkajúce sa nevyžiadaných správ, so zreteľom na medzinárodné prostredie. Na tento účel môže Komisia od členských štátov požadovať informácie, ktoré jej poskytnú bez zbytočného odkladu. Komisia predloží prípadné návrhy na zmenu a doplnenie tejto smernice, so zreteľom na výsledky uvedenej správy, akékoľvek zmeny v sektore a akýkoľvek iný návrh, ktorý môže považovať za nevyhnutný aby sa zlepšila účinnosť tejto smernice.Článok 19ZrušenieSmernica 97/66/ES sa týmto ruší s účinnosťou od dátumu uvedeného v článku 17 ods. 1.Odkazy na zrušenú smernicu sa chápu ako odkazy na túto smernicu.Článok 20Nadobudnutie účinnostiTáto smernica nadobúda účinnosť dňom jej uverejnenia v Úradnom vestníku Európskych spoločenstiev.Článok 21AdresátiTáto smernica je adresovaná členským štátom.V Bruseli 12. júla 2002.Za Európsky parlamentPredsedaP. CoxZa RaduPredsedaT. Pedersen[1] Ú. v. ES C 365 E, 19. 12. 2000, s. 223.[2] Ú. v. ES C 123, 25. 4. 2001, s. 53.[3] Stanovisko Európskeho parlamentu z 13. novembra 2001 (ešte nebolo uverejnené v úradnom vestníku), spoločná pozícia Rady z 28. januára 2002 (Ú. v. ES C 113 E, 14. 5. 2002, s. 39) a rozhodnutie Európskeho parlamentu z 30. mája 2002 (ešte nebolo uverejnené v úradnom vestníku). Rozhodnutie Rady z 25. júna 2002.[4] Ú. v. ES L 281, 23. 11. 1995, s. 31.[5] Ú. v. ES L 24, 30. 1. 1998, s. 1.[6] Ú. v. ES L 178, 17. 7. 2000, s. 1.[7] Ú. v. ES L 91, 7. 4. 1999, s. 10.[8] Ú. v. ES L 108, 24. 4. 2002, s. 33.[9] Ú. v. ES L 204, 21. 7. 1998, s. 37. Smernica zmenená a doplnená smernicou 98/48/ES (Ú. v. ES L 217, 5. 8. 1998, s. 18.)[10] Ú. v. ES L 36, 7. 2. 1987, s. 31. Rozhodnutie zmenené a doplnené aktom o pristúpení.--------------------------------------------------


title: Smernica Komisie 2008/16/ES z  15. februára 2008 , ktorou sa mení a dopĺňa smernica Európskeho parlamentu a Rady 98/8/ES s cieľom zaradiť etofenprox ako aktívnu látku do prílohy I k smernici (Text s významom pre EHP)

text:
               16.2.2008

               SK

               Úradný vestník Európskej únie

               L 42/48

      SMERNICA KOMISIE 2008/16/ES
   z 15. februára 2008,
   ktorou sa mení a dopĺňa smernica Európskeho parlamentu a Rady 98/8/ES s cieľom zaradiť etofenprox ako aktívnu látku do prílohy I k smernici
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (1), a najmä na druhý pododsek jej článku 16 ods. 2,
   keďže:

               (1)

               Nariadením Komisie (ES) č. 2032/2003 zo 4. novembra 2003 o druhej fáze 10-ročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych prípravkov na trh, a ktorým sa mení a dopĺňa nariadenie (ES) č. 1896/2000 (2) sa ustanovuje zoznam aktívnych látok, ktoré sa majú posúdiť na účely ich prípadného zaradenia do prílohy I, IA alebo IB k smernici 98/8/ES. Uvedený zoznam obsahuje etofenprox.

               (2)

               Podľa nariadenia (ES) č. 2032/2003 sa etofenprox v súlade s článkom 11 ods. 2 smernice 98/8/ES posudzoval na použitie vo výrobkoch typu 8, prostriedky na ochranu dreva, podľa prílohy V k smernici 98/8/ES.

               (3)

               Rakúsko bolo určené ako spravodajský členský štát a v súlade s článkom 10 ods. 5 a 7 nariadenia (ES) č. 2032/2003 dňa 11. októbra 2005 predložilo Komisii správu príslušného orgánu spolu s odporúčaním.

               (4)

               Správu príslušného orgánu preskúmali členské štáty a Komisia. V súlade s článkom 11 ods. 4 nariadenia (ES) č. 2032/2003 sa predmetné zistenia v rámci Stáleho výboru pre biocídne výrobky začlenili 21 júna 2006 do hodnotiacej správy.

               (5)

               Pri posudzovaní látky etofenprox sa nevyskytli nijaké nezodpovedané otázky ani dôvody na znepokojenie, ktorými by sa mal zaoberať Vedecký výbor pre zdravotné riziká a riziká životného prostredia.

               (6)

               Zo skúmaní vyplýva, že v prípade biocídnych výrobkov používaných ako prostriedky na ochranu dreva a obsahujúcich etofenprox sa dá očakávať, že budú vyhovovať požiadavkám ustanoveným v článku 5 smernice 98/8/ES. Riziká prijateľné pre ľudské zdravie sa však zistili len v prípade sezónneho a občasného použitia (najviac 3 mesiace ročne). Je preto primerané, aby sa fluorid etofenprox zaradil do prílohy I k smernici 98/8/ES a zabezpečilo sa tým, že všetky členské štáty budú schvaľovať biocídne výrobky používané ako prostriedky na ochranu dreva a obsahujúce etofenprox, ako aj meniť tieto schválenia alebo ich rušiť v súlade s článkom 16 ods. 3 smernice 98/8/ES. K povoleniam používať výrobky celoročne sa bude vyžadovať predloženie údajov týkajúcich sa dermálnej absorpcie, aby sa preukázalo, že sa tieto výrobky môžu používať bez toho, aby ľudské zdravie bolo vystavené neprijateľným rizikám.

               (7)

               Na základe zistení v hodnotiacej správe, a najmä na základe zisteného rizika, pokiaľ ide o pracovníkov, je primerané požadovať, aby sa výrobky obsahujúce látku etofenprox a určené na priemyselné použitie ako prostriedky na ochranu dreva používali s primeranými ochrannými prostriedkami.

               (8)

               Na úrovni Spoločenstva sa neposúdili všetky potenciálne použitia. Je preto primerané, aby členské štáty venovali osobitnú pozornosť rizikám pre tie zložky životného prostredia a skupiny, na ktoré sa hodnotenie rizika na úrovni Spoločenstva reprezentatívne nezameralo a pri poskytnutí povolenia výrobkom zabezpečili, aby sa prijali primerané opatrenia alebo zaviedli špecifické podmienky s cieľom znížiť identifikované riziká na prijateľnú úroveň.

               (9)

               Je dôležité uplatňovať ustanovenia tejto smernice súbežne vo všetkých členských štátoch, aby sa zabezpečilo, že s biocídnymi výrobkami obsahujúcimi aktívnu látku etofenprox sa bude zaobchádzať na každom trhu rovnako, a aby sa vo všeobecnosti uľahčilo riadne fungovanie trhu s biocídnymi výrobkami.

               (10)

               Kým sa aktívna látka zaradí do prílohy I k smernici 98/8/ES, malo by uplynúť primerané obdobie, aby sa členské štáty aj ďalšie zainteresované strany stihli pripraviť na plnenie uložených požiadaviek a aby žiadatelia, ktorí predložili dokumentáciu, mali možnosť plne využiť desaťročné obdobie, keď sú informácie chránené, ktoré v súlade s článkom 12 ods. 1 písm. c) bodom ii) smernice 98/8/ES začína plynúť od dátumu zaradenia do prílohy.

               (11)

               Po zaradení do prílohy by mali mať členské štáty k dispozícii primerané obdobie na implementáciu článku 16 ods. 3 smernice 98/8/ES, a najmä na udelenie, zmenu alebo zrušenie povolení biocídnych výrobkov vo výrobkoch typu 8 obsahujúcich etofenprox v záujme zabezpečenia ich súladu so smernicou 98/8/ES.

               (12)

               Smernica 98/8/ES by sa preto mala zodpovedajúcim spôsobom zmeniť a doplniť.

               (13)

               Opatrenia ustanovené v tejto smernici sú v súlade so stanoviskom Stáleho výboru pre biocídne výrobky,

         PRIJALA TÚTO SMERNICU:
   Článok 1
   Príloha I k smernici 98/8/ES sa mení a dopĺňa v súlade s prílohou k tejto smernici.
   Článok 2
   Transpozícia
   1.   Členské štáty najneskôr do 31. januára 2009 prijmú a uverejnia zákony, právne predpisy a správne opatrenia potrebné na dosiahnutie súladu s touto smernicou. Bezodkladne oznámia Komisii znenie uvedených ustanovení a tabuľku zhody medzi uvedenými ustanoveniami a touto smernicou.
   Tieto ustanovenia sa budú uplatňovať od 1. februára 2010.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Spôsob uvedenia tohto odkazu určia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 15. februára 2008.

            Za Komisiu

         Stavros DIMAS

            člen Komisie

      (1)  Ú. v. EÚ L 123, 24.04.1998, s. 1. Smernica naposledy zmenená a doplnená smernicou Komisie 2007/70/ES (Ú. v. EÚ L 312, 30.11.2007, s. 26).

      (2)  Ú. v. EÚ L 307, 24.11.2003, s. 1. Nariadenie naposledy zmenené a doplnené nariadením (ES) č. 1849/2006 (Ú. v. EÚ L 355, 15.12.2006, s. 63).

      PRÍLOHA
      Do tabuľky v prílohe I k smernici 98/8/ES sa vkladá táto položka „číslo 5“.

                     Číslo

                     Bežný názov

                     Názov IUPAC
                     Identifikačné čísla

                     Minimálna čistota aktívnej látky v biocídnom výrobku uvedenom na trh

                     Dátum zaradenia do prílohy

                     Termín na dosiahnutie súladu s článkom 16 ods. 3
                     (okrem výrobkov obsahujúcich viac ako jednu aktívnu látku, pre ktoré sa lehota na dosiahnutie súladu s článkom 16 ods. 3 vymedzí v poslednom rozhodnutí o zaradení do prílohy venovanému týmto aktívnym látkam)

                     Dátum ukončenia zaradenia do prílohy

                     Typ výrobku

                     Osobitné ustanovenia (1)

                     „5

                     etofenprox

                     3-fenoxylbenzyl-2-(4-etoxyfenyl)-2-metylpropyléter
                     EC č.: 407-980-2
                     CAS č.: 80844-07-1

                     970 g/kg

                     1. februára 2010

                     31. januára 2012

                     31. januára 2020

                     8

                     Pri posudzovaní žiadosti o povolenie výrobku v súlade s článkom 5 a prílohou VI posudzujú členské štáty tie scenáre použitia/vystavenia a/alebo skupiny, na ktoré sa hodnotenie rizika na úrovni Spoločenstva reprezentatívne nezameralo a ktoré môžu byť výrobku vystavené. Pri udeľovaní povolenia výrobkom členské štáty posúdia riziká a následne zabezpečia, aby sa prijali primerané opatrenia alebo zaviedli špecifické podmienky s cieľom znížiť identifikované riziká. Povolenie výrobku sa môže poskytnúť len v prípade, ak sa v žiadosti preukáže možnosť zníženia rizík na prijateľnú úroveň.
                     Členské štáty zabezpečia, aby sa na povolenia vzťahovali tieto podmienky:
                     Vzhľadom na zistené riziká, pokiaľ ide o pracovníkov, sa výrobky nemôžu používať celoročne, pokiaľ sa neposkytnú údaje o dermálnej absorpcii, ktorými sa preukáže, že chronické vystavenie výrobku neznamená neprijateľné riziko. Okrem toho sa výrobky určené na priemyselné použitie musia používať s primeranými prostriedkami osobnej ochrany.“

         (1)  V záujme implementácie spoločných princípov uvedených v prílohe VI sú obsah a závery hodnotiacich správ k dispozícii na internetovej stránke Komisie: http://ec.europa.eu/comm/environment/biocides/index.htm.


title: Smernica Rady z 27. júla 1976 o aproximácii právnych predpisov členských štátov o doplnkových obrysových svetlách, predných obrysových (bočných) svetlách, zadných obrysových (bočných) svetlách a brzdových svetlách motorových vozidiel a ich prípojných vozidiel

text:
Dôležité právne oznámenie

|

31976L0758

Úradný vestník L 262 , 27/09/1976 S. 0054 - 0070 Fínske špeciálne vydanie: Kapitola 13 Zväzok 5 S. 0083  Grécke špeciálne vydanie: Kapitola 13 Zväzok 4 S. 0025  Švédske špeciálne vydanie: Kapitola 13 Zväzok 5 S. 0083  Španielske špeciálne vydanie: Kapitola 13 Zväzok 5 S. 0093  Portugalské špeciálne vydanie Kapitola 13 Zväzok 5 S. 0093

		Smernica Radyz 27. júla 1976o aproximácii právnych predpisov členských štátov o doplnkových obrysových svetlách, predných obrysových (bočných) svetlách, zadných obrysových (bočných) svetlách a brzdových svetlách motorových vozidiel a ich prípojných vozidiel(76/758/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 100,so zreteľom na návrh Komisie,so zreteľom na stanovisko Zhromaždenia [1],so zreteľom na stanovisko Hospodárskeho a sociálneho výboru [2],keďže technické požiadavky, ktoré musia motorové vozidlá spĺňať podľa vnútroštátnych právnych predpisov, sa okrem iného vzťahujú na ich doplnkové obrysové svetlá, predné obrysové (bočné) svetlá, zadné obrysové (bočné) svetlá a brzdové svetlá;keďže sa takéto požiadavky navzájom medzi členskými štátmi líšia; keďže je potrebné, aby všetky členské štáty prijali tie isté požiadavky buď navyše k ich existujúcim pravidlám, alebo ako ich náhradu najmä s cieľom umožniť pre každý typ vozidiel postup typového schvaľovania, ktorý bol predmetom smernice Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [3];keďže smernicou 76/756/EHS [4] stanovila Rada spoločné požiadavky na montáž zariadenia pre osvetlenie a svetelnú signalizáciu motorových a ich prípojných vozidiel;keďže harmonizovaný postup typového schválenia predných obrysových (bočných) svetiel, zadných obrysových (bočných) svetiel a brzdových svetiel umožní každému členskému štátu overiť splnenie jednotných požiadaviek na výrobu a testovanie a informovať ostatné členské štáty o vlastných zisteniach tým, že im bude pre každý typ predného obrysového svetla, zadného obrysového svetla a brzdového svetla zasielať kópiu osvedčenia o typovom schválení komponentu; keďže umiestnenie EHS typovej značky komponentu na všetky svietidlá vyrobené v súlade so schváleným typom odstraňuje akúkoľvek potrebu technických kontrol predných obrysových (bočných) svetiel, zadných obrysových (bočných) svetiel a brzdových svetiel v členských štátoch;keďže je účelné vziať do úvahy technické požiadavky prijaté Európskou hospodárskou komisiou v jej nariadení č. 7 ("Jednotné ustanovenia pre homologizáciu predných a zadných obrysových svetiel, brzdových a doplnkových obrysových svetiel motorových vozidiel (s výnimkou motocyklov) a ich prípojných vozidiel") [5], pripojenom k Dohode o prijatí jednotných podmienok pre homologáciu (overovanie zhodnosti) a o vzájomnom uznávaní homologácie výstroja a súčastí motorových vozidiel;keďže zblíženie vnútroštátnych právnych predpisov pre motorové vozidlá vyvolá u členských štátov vzájomné uznávanie kontrol vykonaných na základe spoločných požiadaviek,PRIJALA TÚTO SMERNICU:Článok 11. Každý členský štát udelí EHS typové schválenie komponentu každému typu predného obrysového (bočného) svetla, zadného obrysového (bočného) svetla a brzdového svetla, ktoré spĺňa požiadavky na výrobu a testy stanovené v prílohách 0, I, III, IV a V.2. Členský štát, ktorý udelil EHS typové schválenie komponentu, prijme opatrenia nevyhnutné k overeniu zhody výrobných modelov so schváleným typom a pokiaľ je to nevyhnutné a potrebné v kooperácii s vecne príslušnými orgánmi ostatných členských štátov. Takéto overovanie sa obmedzí na náhodné kontroly.Článok 2Každému typu predného obrysového (bočného) svetla, zadného obrysového (bočného) svetla a brzdového svetla, ktoré boli schválené podľa článku 1, vydajú členské štáty výrobcovi alebo jeho poverenému zástupcovi EHS schvaľovaciu značku komponentu podľa vzoru, uvedeného v prílohe III.Členské štáty prijmú všetky nevyhnutné opatrenia, aby sa zabránilo používaniu značiek, ktoré by mohli zaviniť zámenu predného obrysového (bočného) svetla, zadného obrysového (bočného) svetla a brzdového svetla ktoré bolo typovo schválené podľa článku 1, s inými zariadeniami.Článok 31. Žiadny členský štát nemôže zakázať uviesť na trh predné obrysové svetlá, zadné obrysové svetlá a brzdové svetlá z dôvodov týkajúcich sa ich konštrukcie alebo funkčného princípu, ak sú označené značkou EHS typového schválenia komponentu.2. Členský štát však môže zakázať uviesť na trh tie predné obrysové svetlá, zadné obrysové svetlá a brzdové svetlá vybavené EHS typovou značkou komponentu, ktoré zásadne nezodpovedajú schvaľovanému typu.Tento štát ihneď informuje ostatné členské štáty a Komisiu o svojich opatreniach s uvedením dôvodov svojho rozhodnutia.Článok 4Pre každý typ predného obrysového svetla, zadného obrysového svetla a brzdového svetla, ktorý členský štát schváli alebo odmietne schváliť, zašle vecne príslušný orgán tohto členského štátu v priebehu jedného mesiaca vecne príslušným orgánom ostatných členských štátov, kópiu osvedčenia o typovom schválení komponentu, ktorého príklad je uvedený v prílohe II.Článok 51. Ak zistí členský štát, ktorý udelil EHS typové schválenie komponentu, že viac predných obrysových svetiel, zadných obrysových svetiel a brzdových svetiel vybavených tou istou EHS schvaľovacou značkou nezodpovedá schválenému typu, prijme tento štát nevyhnutné opatrenia, k zabezpečeniu zhody výrobných modelov so schváleným typom. Vecne príslušné orgány takéhoto štátu oznámia vecne príslušným orgánom ostatných členských štátov prijaté opatrenia, ktoré môžu pri zásadnej nezhode rozšíriť až na odobratie EHS typového schválenia komponentu. Ak sú o takejto nezhode informované vecne príslušnými orgánmi iného členského štátu, prijmú tieto orgány rovnaké opatrenia.2. Vecne príslušné orgány členských štátov sa v priebehu jedného mesiaca navzájom budú informovať o akomkoľvek odobratí EHS typového schválenia komponentu a o dôvodoch takéhoto opatrenia.Článok 6Akékoľvek rozhodnutie, prijaté v súvislosti so zavádzaním tejto smernice týkajúce sa odmietnutia alebo odobratia typového schválenia komponentu predného obrysového svetla, zadného obrysového svetla a brzdového svetla alebo zákazu jeho uvedenia na trh alebo zákazu používania, uvedie podrobné dôvody, na ktorých je založené. Takéto rozhodnutie sa oznámi príslušnej strane, ktorá bude súčasne informovaná o jej prístupných opravných opatreniach podľa zákonov platných v členských štátoch a o lehotách prípustných pre takéto opravné opatrenia.Článok 7Žiadny členský štát nemôže odmietnuť udeliť EHS typové schválenie alebo národné typové schválenie vozidlu z dôvodov týkajúcich sa jeho predných obrysových svetiel, zadných obrysových svetiel a brzdových svetiel, ak sú tieto označené značkou EHS typového schválenia komponentu a ak sú montované v súlade s požiadavkami stanovenými v smernici 76/756/EHS.Článok 8Žiadny členský štát nemôže odmietnuť alebo zakázať predaj, registráciu, uvedenie do prevádzky alebo použitie vozidla z dôvodov týkajúcich sa jeho predných obrysových svetiel, zadných obrysových svetiel a brzdových svetiel, ak sú tieto označené značkou EHS typového schválenia komponentu a ak sú montované v súlade s požiadavkami stanovenými v smernici 76/756/EHS.Článok 9Na účely tejto smernice "vozidlo" je akékoľvek motorové vozidlo určené na prevádzku na ceste, s karosériou alebo bez nej, s najmenej štyrmi kolesami a maximálnou konštrukčnou rýchlosťou presahujúcou 25 km/h, s výnimkou koľajových vozidiel, poľnohospodárskych traktorov a strojov a pracovných vozidiel.Článok 10Akékoľvek úpravy, potrebné pre prispôsobenie požiadaviek príloh technickému pokroku, sa prijmú v súlade s postupom stanoveným v článku 13 smernice 70/156/EHS.Článok 111. Členské štáty do 1. júla 1977 prijmú a uverejnia opatrenia nevyhnutné na dosiahnutie súladu s touto smernicou a budú o tom ihneď informovať Komisiu. Tieto opatrenia budú členské štáty uplatňovať najneskôr od 1. októbra 1977.2. Po uverejnení tejto smernice členské štáty tiež zabezpečia, aby bola Komisia vo vhodnej dobe informovaná tak, aby mala dostatok času na predloženie svojich pripomienok k akýmkoľvek návrhom zákonov, iných právnych predpisov alebo správnych opatrení, ktoré navrhli členské štáty na prijatie v oblasti, na ktorú sa vzťahuje táto smernica.Článok 12Táto smernica je adresovaná členským štátom.V Bruseli 27. júla 1976Za RadupredsedaM. van der stoel[1] Ú. v. ES C 76, 7.4.1975, s. 37.[2] Ú. v. ES C 255, 7.11.1975, s. 3.[3] Ú. v. ES L 42, 23.2.1970, s. 1.[4] Viď stranu 1 tohto úradného vestníka.[5] Európska hospodárska komisia, Dokument E/ECE/324, Dodatok 6 z 22. mája 1967 a Oprava 1 z 9. februára 1971.--------------------------------------------------Zoznam prílohPríloha 0 | – Definície, všeobecné špecifikácie, svietivosť vyžarovaného svetla, postup testu, farba vyžarovaného svetla, zhoda výroby, poznámka týkajúca sa farby |Príloha I | – Predné obrysové (bočné) svetlá, zadné obrysové (bočné) svetlá a brzdové svetlá: minimálne požadované uhly rozloženia svetla v priestore |Príloha II | – Vzor osvedčenia o EHS typovom schválení komponentu |Príloha III | – EHS typové schválenie komponentu a požiadavky na označenie Doplnok: Príklady značiek EHS typového schválenia komponentu |Príloha IV | – Fotometrické merania |Príloha V | – Farba vyžiareného svetla: trichromatické súradnice |--------------------------------------------------


title: Smernica Komisie 98/101/ES z 22. decembra 1998, ktorou sa prispôsobuje technickému rozvoju smernica Rady 91/157/EHS o batériách a akumulátoroch, ktoré obsahujú niektoré nebezpečné látkyText s významom pre EHP.

text:
Dôležité právne oznámenie

|

31998L0101

Úradný vestník L 001 , 05/01/1999 S. 0001 - 0002

		Smernica Komisie 98/101/ESz 22. decembra 1998,ktorou sa prispôsobuje technickému rozvoju smernica Rady 91/157/EHS o batériách a akumulátoroch, ktoré obsahujú niektoré nebezpečné látky(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 91/157/EHS z 18. marca 1991 o batériách a akumulátoroch, ktoré obsahujú niektoré nebezpečné látky [1], a najmä na jej článok 10,keďže v rámci Aktu o pristúpení Rakúska, Fínska a Švédska, najmä v článkoch 69 a 112 sa predpokladá, že v priebehu štyroch rokov od dátumu pristúpenia sa musia v súlade s postupmi ES preskúmať ustanovenia, týkajúce sa batérií obsahujúcich ortuť, uvedené v článku 3 smernice 91/157/EHS;keďže aby sa dosiahol vysoký stupeň ochrany životného prostredia, sa obchodovanie s určitými batériami musí zakázať vzhľadom na množstvo ortuti, ktoré obsahujú; keďže tento zákaz, aby vyvolal úplný účinok na ochranu životného prostredia, musí zahŕňať aj zariadenia, do ktorých sú také batérie a akumulátory zabudované; keďže takýto zákaz môže mať kladný účinok na podporu obnovenia batérií;keďže je potrebné brať do úvahy technický vývoj alternatívnych batérii bez ťažkých kovov;keďže smernica 91/157/EHS sa musí prispôsobiť tejto situácii;keďže opatrenia stanovené v tejto smernici sú v súlade so stanoviskom výboru zriadeného podľa článku 18 smernice Rady 75/442/EHS z 15. júla 1975 o odpadoch [2], naposledy zmenenej a doplnenej rozhodnutím Komisie 96/350/ES [3],PRIJALA TÚTO SMERNICU:Článok 1Smernica 91/157/EHS sa zmení nasledovne:1. Článok 3 ods. 1 sa nahradí týmto textom:"1. Členské štáty najneskôr od 1. januára 2000 zakážu obchodovanie s batériami a akumulátormi obsahujúcimi viac než 0,0005 hmotnostných % ortuti, zahŕňajúc aj tie prípady, ak tieto batérie a akumulátory sú zabudované do príslušenstva. Na gombíkové články a batérie zložené z gombíkových článkov s obsahom ortuti maximálne do 2 hmotnostných % sa tento zákaz nevzťahuje."2. Príloha I sa nahradí textom v prílohe k tejto smernici.Článok 2Členské štáty prijmú a uverejnia opatrenia potrebné na dosiahnutie súladu s touto smernicou do 1. januára 2000. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Článok 3Táto smernica nadobúda účinnosť 20. deň po jej uverejnení v Úradnom vestníku Európskych spoločenstiev.Článok 4Táto smernica je adresovaná členským štátom.V Bruseli 22. decembra 1998Za KomisiuRitt Bjerregaardčlen Komisie[1] Ú. v. ES L 78, 26.3.1991, s. 38.[2] Ú. v. ES L 194, 25.7.1975, s. 47.[3] Ú. v. ES L 135, 6.6.1996, s. 32.--------------------------------------------------PRÍLOHA"PRÍLOHA ITáto smernica sa vzťahuje na nasledovné batérie a akumulátory:1. batérie a akumulátory uvedené do obehu od 1. januára 1999 a obsahujúce viac než 0,0005 hmotnostných % ortuti;2. batérie a akumulátory uvedené do obehu od 18. septembra 1992 a obsahujúce:- viac než 25 mg ortuti na jeden článok, okrem alkalických mangánových batérií,- viac než 0,025 hmotnostných % kadmia,- viac než 0,4 hmotnostných % olova.3. Alkalické mangánové batérie obsahujúce viac než 0,025 hmotnostných % ortuti, uvedené do obehu od 18. septembra 1992."--------------------------------------------------


title: Smernica Rady 94/56/ES z 21. novembra 1994, ktorou sa stanovujú základné princípy, ktorými sa riadi vyšetrovanie nehôd a incidentov v civilnom letectve

text:
Dôležité právne oznámenie

|

31994L0056

Úradný vestník L 319 , 12/12/1994 S. 0014 - 0019 Fínske špeciálne vydanie: Kapitola 7 Zväzok 5 S. 0172  Švédske špeciálne vydanie: Kapitola 7 Zväzok 5 S. 0172

		Smernica Rady 94/56/ESz 21. novembra 1994,ktorou sa stanovujú základné princípy, ktorými sa riadi vyšetrovanie nehôd a incidentov v civilnom letectveRADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 84 ods. 2,so zreteľom na návrh Komisie [1],so zreteľom na stanovisko Hospodárskeho a sociálneho výboru [2],konajúc v súlade s postupom stanoveným v článku 189c zmluvy [3],keďže by sa mala udržať všeobecne vysoká úroveň bezpečnosti civilného letectva v Európe a všetko úsilie by sa malo vynaložiť v záujme zníženia počtu nehôd a incidentov;keďže promptné technické vyšetrenie nehôd a incidentov v civilnom letectve zlepší leteckú bezpečnosť tým, že pomôže zabrániť vzniku takých nehôd a incidentov;keďže by sa mal brať do úvahy Dohovor o medzinárodnom civilnom letectve podpísaný v Chicagu 7. decembra 1994, ktorý zabezpečuje vykonávanie opatrení potrebných k zaisteniu bezpečnej prevádzky lietadiel; keďže by sa mal brať zvláštny zreteľ na prílohu 13 k tomuto dohovoru, ktorá stanovuje odporučené medzinárodné normy pre vyšetrovanie leteckých nehôd;keďže podľa medzinárodných noriem v prílohe 13 je za vyšetrovanie nehôd zodpovedný štát, v ktorom nehoda nastala;keďže ak v prípade vážnych incidentov vyšetrovanie nevedie štát, v ktorom incident nastal, takéto vyšetrovanie by mal vykonať štát registrácie;keďže vyšetrovanie vážnych incidentov by sa malo vykonávať podobným spôsobom ako vyšetrovanie nehôd;keďže rozsah vyšetrovania musí závisieť na poznatkoch, ktoré môžu byť prevzaté z oblasti zvýšenia bezpečnosti;keďže letecká bezpečnosť vyžaduje, aby boli vyšetrovania vykonávané v čo najkratšom čase;keďže vyšetrovatelia by mali byť schopní splniť svoje úlohy bez prekážok;keďže členské štáty musia v súlade s platnými právnymi predpismi vzhľadom na právomoci orgánov zodpovedných za súdne šetrenie a v prípade potreby v úzkej spolupráci s týmito orgánmi zabezpečiť, aby orgány zodpovedné za technické šetrenie mohli plniť svoje úlohy v najlepších možných podmienkach;keďže vyšetrovanie nehôd a incidentov, ktoré nastali v civilnom letectve, by malo byť vykonávané pod kontrolou nezávislého orgánu alebo subjektu, aby sa zabránilo konfliktu záujmov a angažovania v prípadoch udalosti, ktoré sa vyšetrujú;keďže orgán alebo subjekt by mal byť primerane vybavený a jeho úlohy by mohli zahŕňať aj preventívnu činnosť;keďže členské štáty by mali prijať opatrenia na zabezpečenie vzájomnej pomoci pri vyšetrovaní, ak sa požaduje;keďže členský štát musí byť schopný delegovať úlohy výkonu vyšetrovania na iný členský štát;keďže je dôležité pre prevenciu nehôd zverejniť výsledky vyšetrovania v čo najkratšom čase;keďže by sa mala brať do úvahy konkrétna povaha incidentov pri distribúcii výsledkov vyšetrovania;keďže bezpečnostné odporúčania vyplývajúce z vyšetrovania nehôd alebo incidentov by mali členské štáty zobrať patrične na zreteľ;keďže výhradným cieľom technického šetrenia je zobrať si ponaučenie, ktoré by mohlo zabrániť budúcim nehodám a incidentom a keďže z toho dôvodu analýzy udalostí, závery a bezpečnostné odporúčania nie sú určené na to, aby rozdelili vinu alebo zodpovednosť,PRIJALA TÚTO SMERNICU:Článok 1CieľCieľom tejto smernice je zvýšiť leteckú bezpečnosť umožnením urýchleného konania vyšetrovaní, ktorých výlučným cieľom je zabrániť budúcim nehodám a incidentom.Článok 2Rozsah pôsobnosti1. Táto smernica sa použije na vyšetrovanie nehôd a incidentov v civilnom letectve, ktoré sa udiali na území spoločenstva, pričom sa berú do úvahy medzinárodné záväzky členských štátov.2. Táto smernica sa použije aj mimo územia spoločenstva pre:i) vyšetrovanie nehôd lietadiel registrovaných v členskom štáte, ak také vyšetrovanie nevykonáva iný štát;ii) vyšetrovanie vážnych incidentov lietadiel registrovaných v členskom štáte alebo prevádzkovaných podnikom usadeným v členskom štáte, ak také vyšetrovanie nevykonáva iný štát.Článok 3DefinícieNa účely tejto smernice:a) "nehoda" znamená udalosť spojenú s prevádzkou lietadla, ktorá nastane medzi časom nástupu každej osoby na palubu lietadla s úmyslom letieť až do času, keď všetky také osoby vystúpili, pri ktorej:1. je osoba smrteľne alebo vážne zranená v dôsledku:- prítomnosti v lietadle alebo- priameho kontaktu s akoukoľvek časťou lietadla vrátane častí, ktoré sa oddelili z lietadla alebo- priameho vystavenia prúdu z trysieks výnimkou prípadov, keď zranenie nastalo z prirodzených príčin, keď si zranenie spôsobí sám alebo je spôsobené inými osobami, alebo keď sú zranení neoprávnení cestujúci skrývajúci sa mimo oblastí, ktoré sú bežne prístupné cestujúcim a posádke alebo2. nastane poškodenie, alebo konštrukčná porucha lietadla, ktoré:- nepriaznivo ovplyvnia konštrukčnú pevnosť, výkonové alebo letové charakteristiky lietadla a- mohli by vyžadovať väčšiu opravu alebo výmenu príslušného komponentus výnimkou prípadu poškodenia alebo poruchy motora, ak je poškodenie obmedzené len na motor, jeho kryty alebo príslušenstvo; alebo poškodenia obmedzeného na vrtule, konce krídel, antény, pneumatiky, brzdy, aerodynamické kryty, malé zárezy alebo prerazené otvory v plášti lietadla;3. lietadlo je nezvestné alebo je úplne nedosiahnuteľné;b) "vážne zranenie" znamená zranenie, ktoré utrpí osoba pri nehode a:1. ktoré si vyžaduje hospitalizáciu viac ako 48 hodín začatú v priebehu siedmich dní od dátumu, keď nastalo zranenie; alebo2. ktorého výsledkom je zlomenina ktorejkoľvek kosti (okrem jednoduchých zlomenín prstov ruky, prstov nohy alebo nosa); alebo3. ktoré má za následok tržné rany spôsobujúce ťažké krvácanie, poškodenie nervov, svalov alebo šliach; alebo4. ktoré má za následok zranenia akéhokoľvek vnútorného orgánu; alebo5. ktoré má za následok popáleniny druhého, alebo tretieho stupňa, alebo akékoľvek popáleniny presahujúce 5 % povrchu tela; alebo6. pri ktorom sú osoby dokázateľne vystavené pôsobeniu infekčných látok alebo škodlivej radiácii;c) "smrteľné zranenie" znamená zranenie, ktoré osoba utrpela pri nehode a ktorého výsledkom je jej smrť do 30-tich dní od dátumu nehody;d) "príčiny" znamenajú činnosti, opomenutia, udalosti alebo podmienky, alebo ich kombináciu, ktoré vedú k nehode alebo incidentu;e) "vyšetrovanie" znamená proces vykonávaný s cieľom zabránenia nehode alebo incidentu, ktorý zahŕňa zhromažďovanie a analýzu informácií, spracovanie záverov vrátane stanovenia príčiny (príčin) a prípadné vypracovanie bezpečnostných odporúčaní;f) "poverený vyšetrovatel" znamená osobu, ktorej je na základe jej kvalifikácie zverená zodpovednosť za organizáciu, vykonávanie a riadenie vyšetrovania;g) "letový zapisovač" znamená každý typ záznamového zariadenia namontovaného v lietadle s cieľom uľahčiť vyšetrovanie nehody/incidentu;h) "podnik" znamená každú fyzickú osobu, každú právnickú osobu, či už je zisková alebo nezisková, alebo každý orgán, či už má svoju vlastnú právnu subjektivitu, alebo nie;i) "prevádzkovatel" znamená každú osobu, orgán alebo podnik, ktorý prevádzkuje alebo zamýšľa prevádzkovať jedno, alebo viac lietadiel;j) "incident" znamená udalosť inú než nehodu spojenú s prevádzkou lietadla, ktorá ovplyvňuje alebo by mohla ovplyvniť bezpečnosť prevádzky;k) "vážny incident" znamená incident, okolnosti ktorého naznačujú, že mohlo takmer dôjsť k nehode (zoznam príkladov vážnych incidentov je uvedený v prílohe);l) "bezpečnostné odporúčanie" znamená každý návrh vyšetrovacieho orgánu štátu vykonávajúceho technické vyšetrovanie založený na informáciách vyplývajúcich z vyšetrovania, ktorý je vypracovaný s úmyslom zabrániť nehodám alebo incidentom.Článok 4Povinnosť vyšetrovania1. Každá nehoda alebo vážny incident sa podrobí vyšetrovaniu.Členské štáty však môžu prijať opatrenia, ktoré umožnia, aby incidenty, na ktoré sa nevzťahuje ustanovenie prvého pododseku, boli vyšetrené v prípadoch, keď vyšetrovací orgán očakáva, že z neho vyplynú ponaučenia pre leteckú bezpečnosť.2. Rozsah vyšetrovania a postup, ktorý sa má dodržať pri výkone takého vyšetrovania, stanoví vyšetrovací orgán, pričom sa berú do úvahy zásady a ciele tejto smernice a závisí od ponaučení, ktoré vyplynú z nehôd alebo vážnych incidentov na zvýšenie bezpečnosti.3. Vyšetrovania uvedené v odseku 1 sa v žiadnom prípade netýkajú určovania podielu viny alebo zodpovednosti.Článok 5Štatút vyšetrovania1. Členské štáty stanovia v rámci svojich príslušných vnútorných právnych systémov právny štatút vyšetrovania, ktorý umožní povereným vyšetrovateľom vykonávanie ich úloh čo najefektívnejšie a v čo najkratšom čase.2. V súlade s platnými právnymi predpismi v členských štátoch a v prípade potreby v spolupráci s orgánmi zodpovednými za súdne vyšetrovanie, vyšetrovatelia sú oprávnení medzi iným:a) na voľný vstup na miesto nehody alebo incidentu, ako aj k lietadlu, jeho obsahu alebo jeho troskám;b) zabezpečiť okamžité vypracovanie zoznamu dôkazov a organizované odstránenie trosiek alebo komponentov na účely skúmania alebo analýzy;c) na okamžitý prístup k obsahu letových zapisovačov a všetkých iných záznamových zariadení a ich využitie;d) na prístup k výsledkom vyšetrovania tiel obetí alebo k výsledkom testov vykonaných so vzorkami odobratými z tiel obetí;e) na okamžitý prístup k výsledkom vyšetrovania ľudí zainteresovaných na prevádzke lietadla alebo k výsledkom testov vykonaných so vzorkami odoberanými z takých ľudí;f) na vyšetrovanie svedkov;g) na voľný prístup ku všetkým relevantným informáciám alebo záznamom, ktoré má vlastník, prevádzkovateľ alebo výrobca lietadla, alebo orgány zodpovedné za civilné letectvo, alebo prevádzku letiska.Článok 6Vyšetrovací orgán alebo subjekt1. Každý členský štát zabezpečí, aby boli technické vyšetrovania vykonávané stálym orgánom alebo subjektom civilného letectva, alebo aby tieto vykonávali nad vyšetrovaním dozor. Príslušný orgán alebo subjekt má byť funkčne nezávislý najmä od vnútroštátnych leteckých orgánov zodpovedných za leteckú spôsobilosť, certifikáciu, letovú prevádzku, údržbu, udeľovanie licencií, riadenie letovej prevádzky alebo prevádzky letiska a všeobecne na každej strane, záujmy ktorej by mohli byť v konflikte s úlohou zverenou vyšetrujúcemu orgánu alebo subjektu.2. Bez ohľadu na odsek 1 môžu byť činnosti zverené tomuto orgánu alebo subjektu rozšírené na zhromažďovanie a analýzy údajov týkajúcich sa leteckej bezpečnosti najmä s cieľom prevencie, pokiaľ takéto činnosti neovplyvnia jeho nezávislosť a nevyžadujú žiadnu zodpovednosť v riadiacich, správnych a normalizačných záležitostiach.3. Orgánu alebo subjektu uvedenému v odseku 1 sa poskytnú prostriedky potrebné na uplatňovanie jeho zodpovednosti nezávisle od orgánov uvedených v odseku 1 a takýto orgán alebo subjekt by mal byť schopný získať dostatočné prostriedky, aby mohol takto konať. Jeho vyšetrovatelia musia mať štatút, ktorý im poskytne nevyhnutné záruky nezávislosti. Musí ho tvoriť aspoň jeden vyšetrovateľ schopný vykonávať funkciu povereného vyšetrovateľa v prípade leteckej nehody alebo vážneho incidentu.4. V prípade potreby môže orgán alebo subjekt požiadať o pomoc orgány alebo subjekty iných členských štátov, aby poskytli:a) inštaláciu, zariadenia a vybavenie pre:- technické vyšetrovanie trosiek a leteckého vybavenia a iných predmetov relevantných pre vyšetrovanie,- vyhodnotenie informácií z letových zapisovačov a- uloženie údajov v počítači a vyhodnotenie údajov o leteckej nehode.b) odborníkov vyšetrujúcich nehodu na plnenie špecifických úloh, len ak je začaté vyšetrovanie väčšej nehody.Ak je to možné, takáto pomoc by mala byť poskytnutá bezodplatne.5. Členský štát môže delegovať úlohy spojené s vyšetrovaním nehody alebo incidentu na iný členský štát.Článok 7Správa o nehode1. Z každého vyšetrovania nehody sa vypracuje správa vo forme primeranej typu a vážnosti nehody. Správa stanoví samotný cieľ vyšetrovania ako je uvedené v článku 1 a bude obsahovať, ak je to vhodné, bezpečnostné odporúčania.2. Vyšetrujúci orgán alebo subjekt uverejní záverečnú správu o nehode v čo možno najkratšom čase a ak je to možné v priebehu 12-tich mesiacov od dátumu nehody.Článok 8Správa o incidente1. Z každého vyšetrovania incidentu sa vypracuje správa vo forme primeranej typu a vážnosti incidentu. Správa obsahuje, ak je to vhodné, bezpečnostné odporúčania. Správa musí chrániť anonymitu osôb, ktorých sa incident týka.2. Správa o incidente sa distribuuje stranám, ktoré môžu mať prospech z výsledkov vyšetrovania vo vzťahu k bezpečnosti.Článok 9Bezpečnostné odporúčaniaSprávy a bezpečnostné odporúčania uvedené v článkoch 7 a 8 sa oznámia príslušným podnikom a vnútroštátnym leteckým orgánom a kópie sa zašlú Komisii.Členské štáty prijmú nevyhnutné opatrenia na to, aby zabezpečili, že bezpečnostné odporúčania, ktoré vypracovali vyšetrujúce orgány alebo subjekty, boli patrične vzaté do úvahy a ak je to potrebné, zachované bez toho, aby bolo dotknuté právo spoločenstva.Článok 10Bezpečnostné odporúčania nemajú v žiadnom prípade vytvárať prezumpciu viny alebo zodpovednosti za nehodu alebo incident.Článok 11Smernica Rady 80/1266/EHS zo 16. decembra 1980 o budúcej kooperácii a vzájomnej pomoci medzi členskými štátmi v oblasti vyšetrovania leteckých nehôd [4] sa týmto zrušuje.Článok 121. Členské štáty príjmu zákony, iné právne predpisy a správne opatrenia potrebné k prispôsobeniu sa tejto smernici najneskôr do 21. novembra 1994. Bezodkladne o tom informujú Komisiu.2. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Článok 13Táto smernica je adresovaná členským štátom.V Bruseli 21. novembra 1994Za RadupredsedaM. Wissmann[1] Ú. v. ES C 257, 22.9.1993, s. 8, Ú. v. ES C 109, 19.4.1994, s. 14.[2] Ú. v. ES C 34, 2.2.1994, s. 18.[3] Stanovisko Európskeho parlamentu z 9. marca 1994 (Ú. v. ES C 91, 28.3. 1994, s. 123), spoločná pozícia Rady zo 16. mája 1994 (Ú. v. ES C 172, 24.6. 1994, s. 46) a rozhodnutie Európskeho parlamentu z 26. októbra 1994 (Ú. v. ES C 323, 21.11.1994).[4] Ú. v. ES L 375, 31.12.1980, s. 32.--------------------------------------------------PRÍLOHAZOZNAM PRÍKLADOV VÁŽNYCH INCIDENTOVIncidenty uvedené nižšie sú typickými príkladmi vážnych incidentov, Zoznam nie je vyčerpávajúci a slúži len ako návod na definíciu "vážny incident".- Pravdepodobná zrážka, ktorá si vyžaduje vyhýbací manéver, alebo keď je manéver potrebný s cieľom zabrániť zrážke alebo nebezpečnej situácii.- Riadený let do terénu (CFIT), ktorému sa zabránilo v poslednej chvíli.- Nevydarený štart na uzavretej alebo obsadenej vzletovej dráhe, alebo štart z takej dráhy v tesnej blízkosti od prekážky/ok.- Pristátie alebo pokus o pristátie na uzavretej alebo obsadenej pristávacej dráhe.- Celkové zlyhanie pri dosahovaní určeného výkonu počas štartu alebo počiatočného stúpania.- Každý požiar alebo dym v oddelení pre cestujúcich alebo v nákladovom priestore, alebo požiar motora, aj keď sú také požiare uhasené hasiacimi činidlami.- Všetky prípady, v ktorých letová posádka je nútená núdzovo použiť kyslík.- Konštrukčná porucha lietadla alebo rozpad motora, ktoré nie sú klasifikované ako nehoda.- Viacnásobné zlyhanie jedného alebo viacerých systémov lietadla, ktoré vážne ovplyvní jeho prevádzku.- Každý prípad nespôsobilosti letovej posádky v priebehu letu.- Každý stav paliva, ktorý by si od pilota vyžadoval vyhlásenie núdzového stavu.- Incidenty pri štarte alebo pristátí, ako je krátke pristátie, dlhé pristátie alebo vybočenie z dráhy.- Systémové poruchy, poveternostné javy, let mimo letovej čiary alebo iné udalosti, ktoré by mohli spôsobiť ťažkosti pri riadení lietadla.- Poruchy viac než jedného systému v rezervnom systéme, ktorý je povinný pre riadenie letu a navigáciu.--------------------------------------------------


title: Smernica Európskeho parlamentu a Rady 2004/51/ES z 29. apríla 2004, ktorou sa mení a dopĺňa smernica Rady 91/440/EHS o rozvoji železníc spoločenstva

text:
Dôležité právne oznámenie

|

32004L0051

Úradný vestník L 164 , 30/04/2004 S. 0164 - 0172

		Smernica Európskeho parlamentu a Rady 2004/51/ESz 29. apríla 2004,ktorou sa mení a dopĺňa smernica Rady 91/440/EHS o rozvoji železníc spoločenstvaEURÓPSKY PARLAMENT A RADA EURÓPSKEJ ÚNIE,so zreteľom na zmluvu o založení Európskeho spoločenstva, najmä na jej článok 71 ods. 1,so zreteľom na návrh Komisie [1],so zreteľom na stanovisko Hospodárskeho a sociálneho výboru [2],so zreteľom na stanovisko Výboru regiónov [3],konajúc v súlade s postupom stanoveným v článku 251 zmluvy [4] na základe spoločného znenia schváleného zmierovacím výborom 23. marca 2004,keďže:(1) Smernica Rady 91/440/EHS z 29. júla 1991 [5] ustanovuje, že licencovaným železničným podnikom sú udelené práva prístupu k transeurópskej sieti železničnej nákladnej dopravy a najneskôr od roku 2008 k celej sieti medzinárodnej železničnej nákladnej dopravy.(2) Rozšírenie týchto prístupových práv pre medzinárodnú železničnú nákladnú dopravu na celú sieť od 1. januára 2006 by malo viesť k vyšším výhodám, než sa očakáva v súvislosti s presunom na iné druhy dopravy a rozvojom medzinárodnej železničnej nákladnej dopravy.(3) Rozšírenie týchto prístupových práv od 1. januára 2007 na všetky druhy služieb železničnej nákladnej dopravy v súlade s princípom slobody poskytovania služieb by zvýšilo efektívnosť železnice v porovnaní inými s druhmi dopravy. To by uľahčilo aj udržateľnú dopravu medzi členskými štátmi a v členských štátoch tým, že by sa podporila hospodárska súťaž a umožnil vstup nového kapitálu a podnikov na trh.(4) Táto smernica je časťou rozsiahleho súboru opatrení oznámeného v Bielej knihe o dopravnej politike, ktorý obsahuje smernicu 2004/94/ES o bezpečnosti železníc spoločenstva ("smernica o bezpečnosti železníc") [6], smernicu 2004/50/ES o zmene a doplnení smerníc o interoperabilite [7] a nariadenie (ES) 881/2004 o zriadení Európskej železničnej agentúry ("nariadenie o agentúre") [8]. Tento súbor opatrení uvádzaný ako "druhý železničný balík" bol prijatý s cieľom ďalej rozvíjať regulačný rámec spoločenstva v oblasti železníc, vytvorený najmä smernicami 2001/12/ES [9], 2001/13/ES [10] a 2001/14/ES [11], pričom tieto posledne menované smernice sú uvádzané ako "prvý železničný balík". Aby sa dokončil regulačný rámec a pokračovalo v úsilí o vytvorenie integrovaného európskeho železničného priestoru, Komisia 3. marca 2004 navrhla tretí balík opatrení, ktorý má naďalej prispievať k dosiahnutiu cieľa tejto smernice. Tento navrhovaný tretí krok sa týka preukazov spôsobilosti rušňovodičov, kvality služieb v železničnej nákladnej doprave, práv cestujúcich v medzinárodnej železničnej doprave a otvorenia trhu pre medzinárodnú železničnú osobnú dopravu. Európsky parlament už v októbri 2003 odhlasoval zmenu v súčasnom legislatívnom konaní, ktorá je zameraná na otvorenie trhu pre celú osobnú dopravu do roku 2008. Európsky parlament a Rada sa dohodli na prednostnom preskúmaní tretieho súboru opatrení. Pokiaľ ide o otvorenie trhu pre medzinárodnú osobnú dopravu, musí byť rok 2010 navrhovaný Komisiou považovaný za cieľ, ktorý všetkým prevádzkovateľom umožní, aby sa dostatočne pripravili.(5) Komisia by mala preskúmať vývoj dopravy, bezpečnosti, pracovných podmienok a situáciu prevádzkovateľov a mala by k 1. januáru 2006 predložiť správu o tomto vývoji sprevádzanú prípadne novými návrhmi poskytujúcimi základňu na vytvorenie čo možno najlepších podmienok pre hospodárstvo členských štátov, železničné podniky a ich zamestnancov ako aj pre užívateľov železničnej dopravy.(6) Služby železničnej nákladnej dopravy ponúkajú značné možnosti na vytvorenie nových dopravných služieb a na zlepšenie existujúcich dopravných služieb na národnej a európskej úrovni.(7) Aby bola železničná nákladná doprava úplne konkurencieschopná, musí stále viac poskytovať kompletné služby vrátane dopravy medzi členskými štátmi a v členských štátoch.(8) Pretože bezpečnosť železníc je v smernici 2004/49/ES regulovaná ako časť nového koherentného regulačného rámca spoločenstva pre železničný sektor, mali by sa bezpečnostné ustanovenia obsiahnuté v smernice 91/440/EHS zrušiť.(9) Smernica 91/440/EHS by sa preto mala príslušne zmeniť a doplniť,PRIJALI TÚTO SMERNICU:Článok 1Smernica 91/440/EHS sa týmto mení a dopĺňa takto:1. V článku 7 sa dňom nadobudnutia účinnosti smernice Európskeho parlamentu a Rady 2004/49/ES z 29. apríla 2004 o bezpečnosti železníc spoločenstva vypúšťa odsek 2.2. Článok 10 sa mení a dopĺňa takto:a) odsek 3 sa nahrádza takto:"3. Železničným podnikom spadajúcim do pôsobnosti článku 2 sa najneskôr k 1. januáru 2006 na účely prevádzkovania medzinárodnej nákladnej dopravy za rovnoprávnych podmienok udelí prístup k transeurópskej sieti železničnej nákladnej dopravy definovanej v článku 10a a v prílohe I na celú železničnú sieť.Okrem toho železničným podnikom spadajúcim do pôsobnosti článku 2 sa najneskôr k 1. januáru 2007 za rovnoprávnych podmienok udelí prístup k infraštruktúre všetkých členských štátov na účely prevádzkovania všetkých druhov služieb železničnej nákladnej dopravy.";b) odsek 5 sa nahrádza takto:"5. Každý železničný podnik vykonávajúci železničné dopravné služby uzavrie na základe verejného alebo súkromného práva s manažérmi používanej železničnej infraštruktúry potrebné dohody. Podmienky týchto dohôd musia byť nediskriminačné a transparentné a musia byť v súlade s ustanoveniami smernice Európskeho parlamentu a Rady 2001/14/ES z 26. februára 2001 o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii [12].";c) odsek 6 sa nahrádza takto:"6. Prístup k trati a poskytovanie služieb v termináloch a prístavoch spojených so železničnými činnosťami uvedenými v odsekoch 1, 2 a 3, slúžiacich alebo potenciálne slúžiacich viac než jednému konečnému spotrebiteľovi, sa nediskriminačným a transparentným spôsobom zabezpečí pre všetky železničné podniky a žiadosti železničných podnikov môžu podliehať obmedzeniu len vtedy, ak v trhových podmienkach existujú reálne alternatívy na dráhe.";d) odsek 8 sa nahrádza takto:"8. Komisia k 1. januáru 2006 predloží Európskemu parlamentu, Európskej komisii, Európskemu hospodárskemu a sociálnemu výboru, Výboru regiónov a Rade správu o vykonávaní tejto smernice.Táto správa sa bude zaoberať týmito aspektmi:- vykonávanie tejto smernice v členských štátoch a skutočné pôsobenie rôznych zúčastnených orgánov,- vývoj trhu, najmä medzinárodné trendy v doprave, činnosti a trhové podiely všetkých subjektov trhu vrátane nových),- dosah na celý dopravný sektor, najmä pokiaľ ide o presun na iné druhy dopravy,- dosah na úroveň bezpečnosti v každom členskom štáte,- pracovné podmienky v sektore za každý členský štát.V prípade potreby bude správa sprevádzaná vhodnými návrhmi alebo odporúčaniami ďalších opatrení spoločenstva, zameraných na rozvoj železničného trhu a právneho rámca, ktorým sa riadi."3. V článku 10b ods. 4 sa písmeno c) nahrádza takto:"c) stave európskej železničnej siete".4. Článok 14 sa vypúšťa.Článok 2Členské štáty najneskôr do 31. decembra 2005 uvedú do platnosti zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Článok 3Táto smernica nadobúda účinnosť dňom jej uverejnenia v Úradnom vestníku Európskej únie.Článok 4Táto smernica je adresovaná členským štátom.V Štrasburgu 29. apríla 2004Za Európsky parlamentpredsedaP. CoxZa RadupredsedaM. McDowell[1] Ú. v. ES C 291 E, 26.11.2002, s. 1.[2] Ú. v. C EÚ 61, 14.3.2003, s. 131.[3] Ú. v. EÚ C 66, 19.3.2003, s. 5.[4] Stanovisko Európskeho parlamentu zo 14. januára 2003 (Ú. v. EÚ C 38 E, 12.2.2004, s. 89), spoločná pozícia Rady z 26. júna 2003 (Ú. v. EÚ C 270 E, 11.11.2003, s. 1) a stanovisko Európskeho parlamentu z 23. októbra 2003 (zatiaľ nebolo uverejnené v úradnom vestníku). Legislatívna rezolúcia z 22. apríla 2004 a rozhodnutie Rady z 26. apríla 2004.[5] Ú. v. ES L 237 z 24.8.1991, s. 25. Smernica zmenená a doplnená smernicou 2001/12/ES Európskeho parlamentu a Rady (Ú. v. ES L 75, 15.3.2001, s. 1).[6] Ú. v. EÚ L 164 ES, 30.4.2004, s. 16.[7] Ú. v. EÚ L 164 ES, 30.4.2004, s. 40.[8] Ú. v. EÚ L 164 ES, 30.4.2004, s. 3.[9] Ú. v. ES L 75, 15.3.2001, s. 1.[10] Ú. v. ES L 75, 15.3.2001, s. 26.[11] Ú. v. ES L 75, 15.3.2001, s. 29. Smernica zmenená a doplnená rozhodnutím Komisie 2002/844/ES (Ú. v. ES L 289, 26.10.2002, s. 30).[12] Ú. v. ES L 75, 15.3.2001, s. 29. Smernica zmenená a doplnená rozhodnutím Komisie 2002/844/ES (Ú. v. ES L 289, 26.10.2002, s. 30).--------------------------------------------------